BABYAKBD^SCF0G^PASIGLRUN4CF^DB\IUNALJID 



Diamars merdia a drenta informacion cu un baby di 9 luna a keda 
henter mainta den un auto cu bentana full sera den e parkinglot di 
Ontvanger. Mesora a pidi presencia di ambulance cu urgencia, ya cu 
e baby tabata hala rosea cu hopi dificultad.Polis tambe a ser avisa, y 
nan tambe a bay cu maximo urgencia p’e sitio. 

ENTRANTE awe, 8 di juli 2009 e prijsnan di 
benta di productonan petrolero lo cambia. Esaki 
ta conta pa gasolin, gasoil y kerosin. 

Minister di Finansa y Asunto Economico, Nilo 
Swaen ta informa cu a surgi un cambio den prijs 
di productonan petrolero entrante 8 di juli 2009. 
E prijs di benta pa comercio por menor ta como lo 
siguiente:Gasolin: 192,9 cent pa liter (aumento di 
10,5 cent); Gasoil: 151,5 cent pa liter (aumento di 
14,2 cent) y Kerosin: 146,9 cent pa liter (aumento 
di 16,2 cent).E reduccion riba tarifanan di accijns 
pa absorba e aumento di prijs over di e periodo di 
mei 2007 ta keda manteni. 

l£KENDTARIPIH 

NUNCAMAS 

AWE dia 8 di juli, ta un dia masha special y 
diferente. Y kico ta haci’e asina diferente, special 
y unico? Ora tabata 5 minut y 6 seconde paså di 
4’or di madruga, awe dia 8 di juli di e ana aki, nos 
lo mester a identifica e momento exacto aki como 
04:05:06 07/08/09, cu ta 4’or, cinco minut y seis 
seconde di e dia juli 8 di 2009. 

Esaki no ta ripiti su mes nunca mas. 

DIAMARS mainta a drenta informacion cu ladronnan a kibra drenta den un cas na Seroe Lopes. Na yegada di 
patruya policial, a constata cu ladronnan a corta waya di telefon, corta waya di coriente, destrui un glas n’e porta. 
Pero debi cu e dononan di e cas ta den exterior no por saca afo kico exactamente e ladronnan a bay cune. 


Pero e ladronnan a planea tur detaye prome cu nan a kibra drenta e cas. Segun informacion inoficial, nos a com- 
pronde cu testigonan a wak aigun hoben sinta riba un cura cerca eynan y vigila tur movecion. 

Diamars mainta a drenta informacion 
cu na Ponton a logra captura un hen¬ 
de cu a destrui un bentana pa drenta 
horta. Mesora a dirigi polis n’e sitio. 
Na yegada di e patruya no a logra 
haya e persona indica, pero si a logra 
yega n’e adres, unda e destruccion a 
tuma lugar. Eynan polis a compronde 
cu e sospechoso a logra libera y huy. 
Un testigo, cu a arma su mes cu ma- 
chete a core tras di e ladron aki, pero 
e ladron tabata mas liher cune. 
Despues polis a rondia den e becin- 
dario, pero sin resultado. 

Pregunta: Con por ta posibel cu un tata a lubida riba su baby den auto? 

Baby a keda sofoca pa sigur un 4 ora den un auto sera y den solo cayente 



DIAMARS merdia a drenta in- 
formacion cu un baby di 9 luna a 
keda henter mainta den un auto 
cu bentana full sera den e park- 
inglot di Ontvanger. Mesora a 
pidi presencia di ambulance cu 
urgencia, ya cu e baby tabata 
hala rosea cu hopi dificultad. 
Polis tambe a ser avisa, y nan 
tambe a bay cu maximo urgen- 
cia p’e sitio. 

Ambulance a yega mesora n’e 
sitio y n’e momento ey tambe 
nos fotografo a yega y a mira un 
grupo di hende core hiba e baby 
den ambulance.Nos fotografo 
tambe core bay para na banda di 
ambulance pa saca foto, manera 
ta costumber. 

Na un momento menos nos a 
spera e tata di e baby a bula bay 
riba nos fotografo y a ranca e 
camara for di dje, na lugar di 
preocupa pa su baby cu su per¬ 
sona a bandona den e auto, pa 
cual awe el a bin hay’e den un 
situacion cu awe ta terne pa bida 
di un criatura inocente. 

Aigun Recherche cu a presenta 
n’e sitio a core interveni y aki 
ta unda varios colega di e tata 
iresponsable a sali na defensa 


di nan colega iresponsable unda 
nan a insulta nos fotografo y 
hasta a insinua cu e fotografo 
a drenta den e ambulance pa 
saca foto (cual ningun mo¬ 
mento ta loke a pasa) y tambe 
e coleganan a ataca y agredi 
un miembro di Recherche cu 
a interveni. Nos por tin comp- 
rension p’e situacion cu e tata 
tabata aden e momento ey, pero 
no por culpa nos fotografo di su 
iresponsabilidad. 

Despues mas polis a yega y ta 
un colaborador a kita e camara 
for di e tata y a debolbe esaki 
n’e fotografo. 

Mientras e ambulance a bay cu 
e tata y baby direccion hospital. 
Autoridad mesora a inicia cu 
interogacion n’e sitio mes y a 
haya cu ta necesario pa confisca 
e vehiculo. Den e interogacion- 
nan n’e sitio a bin sali na cla cu 
e vehiculo aki tabata na un dis- 
tancia bastante leu para, pero 
despues a ser treci serca ora cu 
a realisa cu Croes a lubida su 
baby den e auto. 

E tata mester a laga su baby den 
auto, ora el a bay traha y merdia 
ora di lunch, el a bin descubri 


cu su baby ta den auto (ainda) 
y asina mesora a core baha bay 
paden y inicia cu duna prome 
auxilio n’e baby mucha muher 
di apenas 9 luna. 

E mucha a cuminsa haya atak- 
enan di epilepsia debi n’e calor 
sofocante den e vehiculo y esaki 
a debilita su respiracion. Unabes 
na Hospital, dokternan special¬ 
ista a cuminsa traha cy e baby, 


y te cu ayera tardi, nos a ser in¬ 
forma cu e baby ta stabiel, pero 
ta interna den Cuido Intensivo 
den un situacion critico. Nos ta 
spera cu Dios pone di su banda 
pa salba e criatura inocente. 
Pregunta cu a ser haci y cu te 
awor no tin contesta ta: Ta kico 
a distrae e tata, cu el a lubida 
di tin su propio yiu den auto? 
E baby-sitter no a bin cas, pa 


cual el a bay traha cu e baby? 
Na trabao, lo a permiti e tata 
pa cuida e baby, cu ta motibo 
cu el a bay traha cune? Of e tata 
a kere di a lagu’e na un cresh? 
Recherchenan cu ta investiga e 
incidente aki, lo por haya con¬ 
testa p’e contestanan aki. 

Ayera tardi, vocero di polis, a 
duna di conoce cu e tata a lu¬ 
bida di baha su baby na cresh. 


Cid Cabrera, ta keda ta un peliger pa seguridad di nos pueblo 




AYERA tardi 4 or, e notorio, 
choler, Cid Cabrera a haya ta 
bon pa drenta den e joyeria, Ar- 
tistic Jewerly, cu ta den pabao 
di oficina di Aduana den Lloyd 
Smith Blvd, y den un forma 
sumamente rapido a bay cu 
aigun joya di balor, segun e 
propietario, di 5 mil dollar. 
Como un conocido recidivista, 
polis cu a presenta, a wak e 
grabacion y a reconoce cu ta 


Cid Cabrera. Inmediatamente a 
informa Central di Polis, cu na 
su turno a pasa e informacion 
na tur polis cu ta riba caya. 

Tabata un polis cu a caba di 
baha warda, a mir’e e inmedi¬ 
atamente a avisa e otro cole¬ 
ganan y asina a pone man riba 
Cid Cabrera banda di Burger 
King den Caya Betico Croes. 
Den su poder ainda e tabatin 
e joyanan horta, manera nos 
por mustra aki. Conociendo e 
modus operandi di nos husticia, 
ta pone cu probablemente pa 
manan e ta afo atrobe, manera 
a bin ta sosode ultimamente cu 
e notorio, recidivista aki, Cid 
Cabrera. 

Asina mes, tin un senora 
balente, a haya ta bon pa zun- 
dra polisnan, p’e forma cu nan 
a detene Cid Cabrera. E senora 
lo a desea pa trata Cid Cabrera, 
cu man di fluweel? 

Gerencia di Elmar ta keda riba su decision di retiro 

E trahador a admiti di a tuma placa di e compania 

UEA no por bay accion pa algo cu ta eticamente contra e compania 



DURANTE conferencia di 
prensa yama pa gerencia di 
Elmar, director nobo di e com¬ 
pania di electrcidad, Robert 
Henriquez a aclarea e situacion 
rond di retiro inmediato di un 
empleado.El a bisa cu normal¬ 
mente gerencia di Elmar no ta 
bin cu tipo di informacionnan 
aki, pero mirando e sensaciona- 
lismoy tambe e insinuacionnan 
usa pa lider sindical di UEA, 
Coby Geerman, ta haci e situa¬ 
cion imposibel pa keda pasivo, 
ya cu e ora ey e percepcion den 
comunidad lo wordo crea cu 
lo cual ta wordo tresi dilanti ta 
cuadra cu berdad. 

Robert Henriquez a splica cu 
pruebanan ta indica cu e em- 
pleado en cuestion, trahando 
como cahero na oficina di San 
Nicolas, ta manipula e sistema 
administrativo. Cu den un man¬ 
era premedita y bon planea e 
tabata coi placa di compania. 
E persona aki a haya e oportu- 
nidad pa trese su banda di me- 
daya y incialmente el a bisa cu 
e no a haci nada robez, pero ora 
a bin dilanti cu e pruebanan, el 
a admiti cu el a comete e acto 
contra ley aki sistematicamente 


for di comienso di ana 
Pa e motibo ey a tuma e decision 
cu ta retira e persona for di tra- 
bou 19 di juni 2009, despues di 
a consulta asesornan huridico. 
Debi na e situacion aki y pa 
falta di empleado, e sucursal di 
Elmar na San Nicolas ta cera y 
ta mirando con por haya hende 
cualifica pa reinicia San Nicolas 
atrobe. 

Mas aleu, Robert Henriquez 
ta indica cu Coby Geerman 
tabata bisa cu e persona aki ta¬ 
bata solamente fia placa y pone 
back como si fuera cu e ta actua 
dentro di lo cual ta eticamente 
permisibel, pero gerencia no ta 
di acuerdo cu Sr. Geerman su 
forma di pensa y ta considera 
esaki un conflicto laboral pa 
asina por yama e miembronan 
di e sindicato pa tene un welga. 
“E caso aki ta puramente un 
interes personal di un persona 
y no ta di tur empleado. Ger¬ 
encia no ta tolera empleado ta 
mishi cu placa di compania pa 
despues trata di pone back”, 
segun Robert Henriquez. 
Gerencia di Elmar a duna sindi¬ 
cato un copia di e carta caminda 
cu e empleado ta admiti loke el 


a haci. Ta trata di un empleado 
cu tin 19 ana di servicio y un 
suma di 1900 florin. 

E no ta kere cu trahadornan di 
Elmar lo ta bay drenta den un 
accion pa sostene un trahador 
cu a coi placa di compania. 
Continuando e ta splica cu si¬ 
man pasa diaranson tabatin 


un reunion di sindicato riba e 
suceso aki y dor cu mas tempo 
di loke a wordo palabra a pasa, 
director a drenta e reunion y 
eynan nan a combersa un rato. 
Ayega na palabracion cu geren¬ 
cia lo reevalua e decision tuma 
y palabracion tabata cu lo duna 
un contesta diahuebs awor. 


Dialuna 6 di juli Robert Hen¬ 
riquez a yama Coby Geerman 
caminda el a notifike cu el lo 
duna un conferencia di prensa 
pa aclarea aigun situacion y 
tambe a bise cu e decision tuma 
ta keda vigente, es decir, e retiro 
inmediato di e empleado ta 
keda vigente. 


AWEMainta na Ady Thijsen 

Wak den bo mesun cas prome cu bo critica otro! 



AYERA Ady Thijsen durante 
conferencia di prensa di partido 
MEP a reacciona riba un ar- 
ticulo cu AWEMainta a publica 
dialuna ultimo caminda nos ta 


mustra cu tin indicacionnan 
fuerte cu Nel Oduber lo ta boy- 
coteando Ady Thijsen. Segun 
Thijsen esaki no ta berdad, y a 
bisa cu contrario n’e publica- 
cion, el a haya su vergunning. 
Te n’e momento ey nos corant 
no tabatin ningun problema cu 
su declaracion, pero despues el 
a bin bisa cu loke AWEMainta 
ta purba ta trese problema den 
partido y cu nunca nos no logre 
pasobra den MEP nan ta respeta 
otro. 

A bay asina leu di bisa cu nos 
Director Toko Winklaar t’esun 
cu a skirbie, pasobra Toko cada 
cos cu e haya e ta skirbi di dje, 
pero cu aki el a faya y p’e corda 
kico Johnny Chemaly a bise. 


Wel, sr. Thijsen prome cos cu 
AWEMainta mester bisa ta cu bo 
ta dunando bo mes demasiado 
importancia, pasobra bo ta 
kere cu bo ta mas di loke bo ta. 
Corda loke nan a bisabo na Hu- 
landa... e zapato ta demasiado 
grandipabo! 

AWEMainta ta un corant inde- 
pendiente (contrario na otro) 
cu no ta sigui instruccion di 
ningun hende y ora nos ta trece 
algo dilanti ta pasobra e ta biba 
den pueblo y no ta purba kibra 
un partido of un politico. 

E informacion cu nos a presenta 
dialuna tocante e indicacionnan 
di boycot contra bo persona 
(aki Ady mester a ripara cu 
AWEMainta a para su banda 


contrario na loke e ta pensa) a 
bin for di bo mesun seno. 
Publicamente bo por bisa otro, 
pero bo sa masha bon cu esey 
t’e sentimento cu bo hendenan 
tin y bo no por nengue. 

Esaki no ta prome biaha cu bo 
campanadornan ta deposita 
nan confianza den AWEMainta 
pa trece nan sentimento y preo- 
cupacionnan dilanti. Nan sa cu 
AWEMainta si ta publica loke 
nan ta wak y sinti, sin cu nan 
mester core e riesgo di wordo 
critica of ataca dor cu nan 
nomber a leak ‘inboluntari- 
amente’. 

Pero si Ady Thijsen kier declara 
guera na nos Director Toko Win¬ 


klaar, nos ta acepte, pasobra e 
no por bisa nada contra dje y 
no ta Toko a bula bay Hulanda 
pa 3 siman largo. 

AWEMainta ta manda e bala 
back tambe pa Thijsen cordand’e 
cu ainda e investigacion di 
RCA no a keda cla, pasobra tin 
placanan cu no a wordo haya 
ainda... Tin masha indicacion 
cu durante su presidencia, cu 
lo tabatin iregularidad. 

Ady Thijsen sa kico nos di AWE¬ 
Mainta kier men, pero nos ta 
wardando resultado di e inves¬ 
tigacion cu te ainda ta andando 
of cu RCA mes no kier mas 
problema cu nan ex Presidente. 
Pesey wak den bo mesun cas 
prome cu bo critica otro! 

Mike de Meza, Parlamentario di partido AVP 

Caya principal den Lago Heights na San 
Nicolas ta sera y ta wardando ya 3 luna riba asfalt 

Otro prueba cu Gobierno Oduber IV no ta duna ningun 
clase di prioridad na San Nicolas y vecindario 


GOBIERNO actual ya ta bay- 
endo pa ocho (8) ana consecu- 
tivo na poder, pero San Nicolas 
y vecindario a keda sin haya un 
atencion real. Awe den porta 
di eleccion e gobierno actual 
di MEP kier haci como si fuera 
cu San Nicolas tambe ta conta. 
Con por ta cu ta sera un caya 
principal den Lago Heights na 
San Nicolas bayendo pa tres (3) 
luna y keto bay e caya no por 
haya ni un capa di asfalt! Awor 
cu ta den porta di eleccion nos 
por a tuma nota cu e gobierno di 
ripiente kier mustra cu e ta haci 
trabou na San Nicolas, despues 
cu durante ocho (8) ana cu a 
hasi net net nada pa e districto 
di paribalAwor cu e gobierno 
no por caba di drecha e caya na 
Lago Heights den 3 luna, nan ta 
sera casi ful e caminda di Bern- 
hardstraat y kier bai sera caya 
José Geerman (ex Congo Weg). 
Cu esaki en bes di haci algo bon 
pa San Nicolas loke nan ta bay 
haci ta causa un chaos total! 
Negoshinan ta keda haci tur 
esfuerzo pa sobrebibi y crea 
un ambiente positivo maske e 
ambiente economico ta birando 
mas malo cada dia. Gobierno 
actual simplemente no ta haci 


esfuerzo pa duna un empuhe pa 
activa un progreso economico 
adicional na San Nicolas y vecin- 
dario.Mike de Meza ta expresa 
cu ora analiza e presupuestonan 
di ananan 2002 pa 2009 y mira 
cual ta e maneho y cu cual fondo 
e gobierno aki kier crea un desa- 
royo real pa pariba di nos isla, 
cada ken por conclui cu e parti 
pariba di nos isla atrobe a wordo 
neglisha.“Durante tratamento di 
e diferente presupuestonan mi 
persona a trese diferente necesi- 
dad na atencion di cada un min¬ 
ister, pero lamentablemente por 
a nota cu e parti pariba di nos 
isla no ta haya su debido aten¬ 
cion atrobe. Awe despues di 7 
ana e gobierno actual ta corda cu 
San Nicolas y vecindario tambe 
por vota durante eleccion 2009. 
Mike de Meza, Parlamentario di 
AVP ta considera remarcabel cu e 
gobernantenan actual enberdad 
a lubida riba e parti pariba di 
nos isla. Keto bay tin asina hopi 
negligencia pa cu e parti pariba 
di nos isla cu ta ponebo pensa si 
e gobierno actual tin un rabia of 
algo parecido pa cu San Nicolas 
y vecindario. Ora bo tira un bistå 
riba e facilidad deportivo pariba 
di nos isla cu ta den un estado 


asina deplorabel. Ora bo mira 
awe cuanto problema social tin 
den nos pais y con tiki durante 
e ultimo 8 ananan a wordo haci 
dor e gobernantenan actual, 
ta cos di yora, de Meza ta co- 
menta.Hasta deporte, caminda 
tur hende sa cu deporte ta un 
gran aporte pa por tin lidernan 
pa manan, a wordo totalmente 
neglisha dor di e gobernantenan 
actual pa cu e parti pariba di 
nos isla. Tuma un rato y cana 
of core rond na San Nicolas y 
vecindario anto bo lo mira con 
ta para cu Joe Laveist Sport park, 
canchanan di basketball, voetbal 
y baseball ta. Esaki ta e situacion 
den diferente barionan pariba 
di nos isla. Mike de Meza ta ex¬ 
presa cu e criticanan pa cu gobi¬ 
erno di MEP no ta bin for di “no 
where”, esakinan ta hechonan 
cu tambe ta wordo confirma dor 
tur hende cu ta bishita nos lugar- 
nan pariba. Finalizando Mike de 
Meza ta expresa cu e trato cu San 
Nicolas y vecindario ta haya ta 
inaceptabel. “Despues di 25 di 
september nos di AVP lo percura 
pa e maneho integral y total di 
un pais completo y caminda San 
Nicolas y vecindario lo haya su 
atencion cu prioridad!”. 


Den e caso di bendemento y regla- 
mento di tereno den Seroe Colorado 


Landsrecherche tin 
4 persona deten i 



DESPUES di un denuncia a ser haci, cu tin iregularidad ta 
ser haci cu tereno y cas den Seroe Colorado, cu ta propiedad 
di Gobierno, maneha pa DIP, y como tin ambtenaar envolvi, 
for dia 1 di juli ultimo, tin 4 persona deteni relaciona cu in- 
vestigacion cu Landsrecherche a cuminsa haci. 

Di e 4 personanan aki, tin 3 dama y un homber envolvi. Y 
manera menciona, nan ta ambtenaarnan cu ta regia e asunto 
di bendemento, contra pago bao di man. Esta ta haci ganashi 
cu propiedad di Gobierno. 

Ayera tardi, nos fotografo a logra capta foto di un di e daman- 
an aki, ora e tabata yegando Warda di Polis di Oranjestad. 


BANCO DI SEGURO SOCIAL 

SVb SVb 

ATENCION 

Aviso importante pa trahadornan cu no ta inscribi na SVb 

Trahadoman cu no ta inscribi na SVb y cu tin e sintomanan di swine flu y cu a 
bishita e Centro Diagnostico tin e obligacion di sigui e instruccionnan di 
Departamento di Salud Publico. Un di e instruccion ta pa e trahador no sali for di 
su cas pa evita di contagia otro personanan cu e virus. Por lo tanto no ta permiti 
e trahador, cu no ta inscribi na SVb, pa durante e periodo di espera riba resultado 
di test of den e periodo di contagio bishita e oficinanan di SVb pa inscribi. 
Contribui na preveni mas contagio. 

Contando riba e cooperacion. 

ir. Edwin M. Jacobs 
Director 

SVb - Seguridad pa Aruba su Comunidad 


Q SETAR 

PARTICIPACION 

SETAR ta informa cu debi na trabounan 
necesario riba e sistema di servicio di cable 
digital lo tin interupcion di servicio 

diaranson 8 di juli cuminsando 
12’or di anochi pa 6’or di mainta 
diahuebs 9 di juli 2009. 

Clientenan di DIGITAL CABLE lo tin un 
outage parcial of completo y no ta posibel 
pa manda ningun command pa converters 
via WinCable durante e oranan menciona 

BON BINI SPECIAL 

GRAN VARIEDAD DEN STOCK 


^PICANTO 



Prijs di BON BINI Cuminsando for di: 


20.900 


RIO SEPAN 



^RIOcinco 



<®>K2700 



Prijs di BON BINI: 27.500 


^CARENS 



Prijs di BON BINI: 39,900 


Prijs di BON BINI: 29.900 


^OPTIMA 



Prijs di BON BINI: 45.900 


«®SPORTAGØ <ss>SORENTOI ®OPIRUS 



Topcar N.V. | Caya Ernesto Petronia 211 Oranjestad | Aruba| +297 582 1547 | +297 582 9877 

A pesar cu situacion malo di Colegio Arubano San Nicolas ta conoci 
pa basta ana caba toch gobierno di MEP no a dune prioridad 

Otro prueba cu Gobierno Oduber IV a pone San Nicolas riba su “low priority list” 


MIKE de Meza, parlamentario 
di AVP ta mustra cu gobierno 
Oduber repetidamente ta duna 
prueba cu San Nicolas y vecin- 
dario no tin ningun prioridad 
pa nan! Pueblo por corda con e 
Biblioteca Nacional na San Ni¬ 
colas a wordo neglisha durante 
e gobierno Oduber III y IV pa 
despues forza porfin nan mester 
a drecha e situacion. E gobierno 
atcual a sera e Biblioteca Nacio¬ 
nal na San Nicolas pa dos (2) 
ana largo pa a drecha un situa¬ 
cion cu a escala pa negligencia 
di e gobernantenan mes! 

Awe ta toca turno na Colegio 
Arubano San Nicolas cu tambe 
a wordo neglisha pa gobierno 
di MEP! Ta basta ananan tin 
prueba cu e situacion na e scol 
aki ta bayendo atras y cu e go¬ 
bierno Oduber no tabata duna 
e atencion necesario, mescos 
cu hopi otro situacionan na San 
Nicolas yvecindario. 

Wak por ehempel Joe Laveist 
Sport Park, otro prueba pal- 
pable con e gobierno actual 
ta neglisha e districto di San 
Nicolas y vecindario! Bayendo 
pa ocho (8) anas e gobierno 
actual a nenga di duna un sos¬ 
ten den finansa pa mantene e 
facildad aki y awor e ta den un 
estado deplorable. Wak e otro 
canchanan deportivo den e 
districtonan pariba di nos isla. 
Otro prueba ta nos careteranan, 
Water Toren, oficina di Lotto 
pa Deporte na San Nicolas, 
edeficio di DIMAS, servicionan 
basico di gobierno y mucho 
mas cu por wordo menciona! 
E gobierno aki a saca diferente 
departamento di gobierno for 
di e districto pariba, p.e. DIMAS 
y DTI. 

Pero esaki ta conoci pa ta e 
maneho di MEP, nan no tin in- 
teres den desaroyo di nos pais, 
nan unico interes ta den benefi- 
cia friends & family. Den e caso 
specifico di Colegio Arubano 
San Nicolas, esaki ta bay a costo 
di e desaroyo educativo di nos 
hendenan, di nos muchanan di 
pariba di brug, cu tin e mesun 
derecho cu tur otro. 


Aunke mester bisa si cu e desa¬ 
royo den tereno di ensenansa a 
laga hopi di desea, caminda e 
minster a mustra di ta mas in- 
teresa den asuntonan relaciona 
cu Real Estate cu ensenansa 
mes. Awor cu nos ta den porta 
di eleccion, e ta core bin bisa cu 
ta bay drecha Colegio Arubano 
San Nicolas y ademas ta bisa 
cu ta bay habri un otro HAVO/ 
VWO na e parti Noord di nos 
isla. 

Ta awor, 8 ana despues di e 


neglisha ensenansa na Aruba e 
ta bin ripara cu mester drecha 
Colegio Arubano San Nicolas, 
awor e ta ripara cu mester di 
otro HAVO/VWO, awor e ta 
ripara cu tin hopi scolnan, 
manera Maria College cu ta casi 
cay den otro y cu mester di un 
renovacion total? “A otro perro 
con ese hueso”. 

Mike de Meza ta corda con for 
di campana 2001 y despues 
campana 2005 esnan di MEP a 
core campana den San Nicolas 


ganando nos hendenan cu un 
serie di proyectonan cu final¬ 
mente nunca a wordo concret- 
iza. Awor den porta di eleccion 
gobierno di MEP ta pretende cu 
San Nicolas yvecindario tambe 
lo haya atencion! Despues cu 
Gobierno di MEP a neglisha 
San Nicolas pa siete aha y mei: 
awor si??? E biaha aki e pueblo 
di pariba lo no kere storianan 
mas! Sinembargo, tur hende sa 
cu awor den porta di eleccion e 
gobierno actual lo purba di tira 


hopi santo den wowo di pueblo 
cu enganonan di ocho aha. Pero 
nan lo por ta sigur cu e pueblo 
lo sa di rechasa e storianan aki 
pa locual nan ta! Finalmente, 
pueblo mes ta corda con Prome 
Ministro sr. Nel Oduber mes a 
campana na 2001 y 2005 cu lo 
bin cu tur sorto di desaroyo pa 
San Nicolas! Maske cu e mesun 
Prome Ministro aki a laga sa cu: 
“Campana ta un cos y goberna 
ta otro cos”! Mike de Meza a 
duna di conoce. 




For viewing (at Sabana blanco #2) 
call 5934996 or 5935660. 


Sabana Blanco 2 

fax 582-5971 




Shaba 78 

fax 587-4893 

Theaterstraat 20 

Como ya e ta birando un peliger pa seguridad di Aruba y pa su mes 

Mucha di 17 ana condena na 5 ana di prison 

A huzgu’e como un adulto 


ANDERSON Figaroa di 17 
ana a scucha Huez impone 5 
ana di prison p’e. Huez a bay di 
acuerdo cu e peticion di Fiscal 
pa aplica e ley di adulto contra 
Anderson Figaroa, mirando e 
trayectoria cu e hoben aki tin. 
Anderson Figaroa a participa 
den e atraconan arma cu vio- 


lencia riba diferente taxi entre 
octobery november 2008. Ade- 
mas Anderson Figaroa a horta 
na october 2009 un cantidad di 
aparato electronico entre otro 
computer for di e scolnan Bon 
Bini College y Sint Franciscus 
College na Madiki. 

Huez a bisa cu e no haya proba 


un di e atraconan arma di taxi, 
pero si ta haya proba e otro 
atraconan arma y tambe lad- 
ronicia n’e scolnan. Huez a sigui 
bisa cu Anderson Figaroa awor 
tin 17 ana, pero ta aplica e ley di 
adulto. Huez no ta mira motibo 
pa laga haci un investigacion 
psicologico. El a remarca cu den 


tempo cortico 9 augustus 2007, 
Anderson Figoara a cay sera pa 
a ranca tas for turista. E tempo 
ey Anderson Figaroa tabatin 
15 ana. Na 2008, Figaroa ta 
wordo deteni pa ladronicia di 
auto caminda agredi e dono y 
na final 2008 a participa na 3 
atraco arma riba taxi. Ademas 


di esey, dia 21 october 2008 el a 
horta for di dos scol na Madiki. 
Esaki ta indicacion cu Ander¬ 
son Figaroa ta bay di malo pa 
peor, Huez a remarca. El a sigui 
bisa cu apesar di a cay sera, 
Anderson Figaroa no a tuma 
esakinan como advertencia. 
Anderson Figaroa ta respons- 
able p’esakinan. 

Huez ta haya tur e casonan hopi 
serio. E ta haya cu Anderson 
Figaroa su actitud a tacha e 
seguridad cu mester reina na 
Aruba. Dor di ladronicia na 
scolnan, a perhudica un can¬ 
tidad di mucha den estudio. 
Raport psicologo mustra cu 
Anderson Figaroa mester haya 
tratamento y cu e chens cu e 
lo sigui comete e delitonan aki 
ta sigui existi. Huez ta haya 
cu ta na interes di Aruba y di 
Anderson Figaroa mes p’e si¬ 
gui tratamento. El a condena 
Anderson Figaroa na 5 ana di 
prison kitando e tempo cu e ta 
sera den KIA. 

Indice di prijs di 
consumo a subi 
na juni cu 2.42% 
compara cu mei 

SEGUN relato di Oficina Cen¬ 
tral di Estadistica, e CPI (Indice 
di Prijs di Consumo) pa luna 
di juni 2009 ta 112.51, loke ta 
representa un subida di 2.42% 
compara cu e indice di mei 2009 
(109.86). 

E prome 6 lunanan di 2009 
(januari te cu juni) ta mustra 
un cambio di 4.30% den e CPI, 
esaki ta 1.24 punto di porcen- 
tahe (ppt) mas abou cu e mesun 
periodo di 2008. 

E cambio di e CPI pa e ultimo 
12 lunanan (juni 2008 te cu 
juni 2009) ta -3.02%, un caida 
di 12.32 ppt compara cu e 
periodo corespondiente di ana 
pasa (9.30%). 

E promedio anual di e tasa di 
inflacion pa e periodo di juni 
2008 pa juni 2009 ta 2.42%, un 
caida di 5.81 ppt compara cu e 
8.23% registra den e periodo di 
juni 2007 pa juni 2008. 



Studiantenan atencion! RBTT Bank ta regala un biaha mas un suma di aprecio na tur studiante cu tin un Student 
Package na RBTT Bank. 

Pasa na un di nos oficinanan cu bo rapport di ana escolar 2008 - 2009 y nos lo calcula e averahe di bo cinco mihor 
vaknan. A base di esaki bo ta ricibi un suma como lo siguiente: 


Averahe di 
cijferlijst 

Suma 

6 

AWG 7,50 

7 

AWG 20,00 

8 

AWG 35,00 

9 

AWG 50,00 

10 

AWG 100,00 


E oferta aki ta aplicabel pa studiantenan cu ta cliente existente of nobo. Pues, si bo no 
tin un cuenta ainda, pasa awe mes na un di nos oficinanan pa habri bo Student 
Package. 

Paso un bon rapport TIN cu wordo premia. Pabien! 

Pa mas informacion yama nos RBTT Service Line na 588.01.01. 


E oferta aki ta valido te cu dia 14 di augustus 2009. 


RBTT LIFE CYCLE BANKING 


,A 


RBTT 


BANK 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 

Awor ladronnan a kibra 
y drenta na CERD 

LADRONNAN a kibra drenta y horta na CERD na Bushiri. Nan 
a destrui camara, pero tog a logra film nan riba otro camara. 
Ladronnan a bay cu varios aparato. Ya caba nos ta sinti efecto di 
falta di seguridad durante anochi. Recherche tin e caso aki bao di 
investigacion, y esey aparentemente so por wordo bisa, mas ainda 
cu awor no ta paga overtime mas. Kier men, cu dicho investigacion 
ta keda pendiente, te ora cu a haya un “golden tip”. 




A kibra y drenta na Radio Shack, pero 


Debi na falta di polis, ningun patruye por a sali pa atende e caso di ladronicia aki 


DIAMARS madruga a drenta 
informacion cu ladronnan a 
kibra y a drenta horta na Radio 
Shack den Nieuwstraat. Na ye- 
gada di nos reporteronan, nos 
ta topa cu propietarionan n’e si- 
tio, kendenan a duna di conoce 
cu ladronnan a forza e baranan 
di hero di e negoshi y a drenta y 
pasa man pa varios radio y dvd 
player pa auto y varios otro ace- 
sorionan mas. A keda demostra, 
cu niu maske cu pone baranan 
di hero, esaki ladronnan no ta 
respeta mas, y ta kibra pa kibra 
pa por drenta. E propietarionan 
mester a warda pa polis mas di 
mey ora y como cu polis no por 
a bin, nan a dicidi di warda tur 
cos y den dia nan lo bolbe yama 
polis. Pakico polis no a yega n’e 
eynan, ta keda un pregunta. 
Pero manera ta ser specula, no 
tin suficiente polis trahando y 
dificil pa nan sali pa atende e 
ladronicia aki. T’asina Aruba a 
para bira awor 

Pareha den pick-up ta perde control ranca 
pal’i luz y ta dal den muraya di Marroitt 



DIALUNA anochi a drenta informacion cu tin un accidente na altura di Marriott y cu tin hende 
herida. Na yegada di unidad policial, nan a constata cu un pick-up a dal den un pal’i luz y bay pega 
den muraya di Marriott.Un dama ocupante a ricibi herida di rasca na su man drechi p’e motibo ey 
nan a pidi presencia di ambulance. Na yegada di ambulance e dama no kier a bay cu ambulance. 
Segun declaracion di e chofer, un auto cu tabata pasando a pone perde control. Un remarke di nos 
fotografo ta cu a bin haya un dvd player sendi den e pick-up y probablemente esey a kita atencion 
di e chofer. 


Auto di Warda nos Costa, auto di 
Gobierno, cu sticker di MEP riba dje 


Buraco den bentana 
parce un tiro 



DIAMARS mainta a drenta informacion cu na un cas na Da- 
kota, den Lamoenchistraat, a ricibi tiro di proyectil. Na yegada 
di e patruya policial n’e adres na Dakota, a bin descubri enber- 
dad un buraco dor di e bentanan, pero esaki mas bien tabata 
un buraco ocasiona pa un obheto skerpi cu lo por a bora esaki 
cu e intencion di kibra y drenta pa horta. Pero esaki a keda 
unicamente na intento. Polis a tuma nota y a pasa e informe 
pa Recherche cu lo sigui cu e investigacion. 



NOS sigur ta respeta opinion di tur hende. Pero ora cu ta usa 
propiedad di pueblo, esta propiedad di Gobierno pa haci pro¬ 
paganda, esey como prensa responsabel, nos mester denuncia. 
Di acuerdo cu nos informacion, e pick-up aki, maske cu e tin un 
A-nummer, ta pertenece na Warda nos Costa. Y si e ta pertenece 
na Warda nos Costa, kier men, ta propiedad di Gobierno. Anto 
ki mishi cu material di propaganda di MEP riba e pick-up aki y 
paden tambe? 


BAN BAN PASA 
UN RONDU KU... 


R.SA 




Cumpra e producto SuperCover Plus of HomeCover 
Plus pa sigura bo cas of su contenido, i participa den 
nos rifa pa gana un tremendo premio 


Piiuih i pa Gri-inda pj bo i ba farma 
(HH 4 pmr k™|i 

i 

d Kotd pi un iliflaA 
Enbn&i gntn ni pirke dl 


Pa mas informashon, puntra bo broker of bishita nos na RSA 


AJA*** 


umimm m 

K >pi 


TJ i;+51ff>lAT +U4 

m. nr 3 


riun 

FUL 11 
























10 I Local 


Diaranson 8 di Juli 2009 I AWEMainta.com 


Cuerpo Policial ta sclamando pa auxilio 

Atencion pa criminalidad y nos polisnan ta un prioridad pa partido AVP 


MIKE Eman, lider di partido 
AVP comentando riba un rap¬ 
port cu el a ricibi riba e preo- 
cupacion di SPA, sindicato di 
polis. El a indica cu tabatin un 
reunion cu sindicato di polis 
diabierna pasa, caminda cu a 
presenta e rapport ‘Ta basta, 
respeta nos derechonan’. 
Durante presentacion di SPA na 
tur e lidernan di fraccion y na 
vice presidente di Parlamento, 
a mustra un preocupacion hopi 
grandi, cual tambe a ser mustra 
durante un bishita cu Mike 
Eman a realiza na oficina di 
polis na Playa. 

AVP ta sinti cu Cuerpo Policial 
di Aruba ta den un situacion 
sumamente dificil, pasobra na 
e momentonan aki mirando 
aumento di criminalidad den 
diferente area, cantidad di adic- 
tonan riba caya ta aumentan- 
do. Ta na e momentonan aki 
Cuerpo Policial mester tin e 


forza, e motivacion y e sosten 
pa loke ta trata nan recompen- 
sanan financiero, nan posicion 
huridico, nan organizacion y 
structura como aparato, pero 
esakinan ta totalmente ausente 
y a conduci na un situacion cu 
por wordo sinti pa medio di 
e rapport: Cuerpo Policial y 
sindicato di polis ta pidiendo 
auxilio!Mirando e medidanan 
cu gobierno ta tumando ta 
practicamente imposibel pa 
polis por ta permanentemente 
presente den e cayanan di 
Aruba. 

Citando e rapport, Eman ta bisa 
cu dor di e circunstancianan cu 
gobierno no ta responde riba e 
necesidad di sosten cu Cuerpo 
Policial mester haya, di recono- 
cemento cu Cuerpo Policial 
mester haya, nan ta mira cu e 
demotivacion den e cuerpo ta 
asina grandi y e sosten finan¬ 
ciero pa lo cual ta trata overtime 


no tey, Cuerpo Policial no por ta 
presente manera debe ser den 
e cayanan di Aruba y tampoco 
por ta presente manera mester 
ta den e barionan pa yuda pro- 
teha nos conciudadanonan. 
Mas aleu Mike Eman ta bisa cu 
Cuerpo Policial ta den necesi¬ 
dad pa haya sosten di parti di 
gobernantenan y loke por mira 
ta cu na momento cu nan mester 
di e sosten aki, simplemente no 
ta posibel pa reuni cu gobierno 
y tampoco ta posibel pa haya 
trankilidad pa e topiconan pa 
cual nan ta pidi atencion. 

E ta considera cu lo cual sindi¬ 
cato di polis ta pidi no ta cosnan 
excepcional y no ta cosnan cu 
un gobierno cu tin Aruba y 
seguridad di nos pais na pecho 
lo no por atende cune. Cu esaki 
lider di AVP no ta bisa cu tur ta 
posibel pa realiza den e rapport, 
pero si cu tin hopi cos cu por 
wordo realiza a base di sinta 



Bo ta keda 
cordialmente invita 

PA BARIO NIGHTS 


diahuebs 9 juli, 2009 
YMCA San Nicolaas 
7:30 p.m. - 10:00 p.m. 
Dr. Angela 
Diabetici 


Fecha 

Lugar 

Ora 

Orador 

Topic 


Music by: NBO 


MISALUD Ml FUTURO VISSER 

S 586 6019 t& 586 6093 ■ www.richardvisser.org 4 Noord 45, Aruba 


na mesa den un forma serio pa 
logra resolve e problemanan 
aki y asina Cuerpo Policial por 
sinti atrobe cu gobierno tey pa 
sostenenan den e trabou cu 
nan tin cu haci pa seguridad 
na Aruba.Algun di e puntonan 
cu nan ta menciona ta: 1. Me- 
horacion di nan posicion legal. 
Nan ta mustra con durante hopi 
ana nan no a haya ningun clase 
di bevordering y hasta index- 
ering cu antes nan tabata haya 
anualmente a bira un lucha 
masha dificil. 2. Ragenstelsel 
y rangenbesluit cu ta kedando 
atras desde 2001.3. Ahustacion 
di e continu diensttoelage mi¬ 
rando aumento di costo di bida. 
4. Aumento di kleding toelage 
y piket toelage. 5. Aumento 
di kindertoelage. 6. Aumento 
di wachtcommandant toelage 
entre varios otro punto. 

Mike Eman ta expresa cu Cu¬ 
erpo Policial ta sinti su mes hopi 
frustia pasobra nan ta mira un 
aumento grandi di criminali¬ 
dad, nan ta sinti cu nan tin un 
responsabilidad pa cuida segu¬ 
ridad den nos pais, pero nan no 
ta hayando e hermentnan ni e 
apoyo for di gobierno pa haci e 
trabou aki. 

Pesey den e programa di AVP 
cu lo wordo presenta dia 23 di 
juli den un congreso extraor- 


dinario, e punto di combati 
criminalidad y atencion pa nos 
Cuerpo Policial lo tin maximo 
prioridad. “E seguridad di Ar¬ 
uba tin cu bin back caminda 
nos hendenan por biba trankil 
den nan cas, por sinti nan mes 
sigur, nos hendenan por cana 
den nos cayanan y sinti nan mes 
safe y tur otronan cu ta bishita 
nos pais tambe mester por sinti 
cu Aruba ta e pais sigur cu nos 
a conoce durante hopi ana y 
cu lamentablemente e ultimo 
ananan aki a conoce un dete- 
rioro hopi grandi”, Mike Eman 
ta indica. Tambe e ta bisa cu in¬ 
version den un Cuerpo Policial 
fuerte, structuracion di un Cu¬ 
erpo Policial cu ta sinti su mes 
motiva, percura pa e adictonan 
riba caya no tey mas y cu e shel- 
ter den centro di ciudad wordo 
cera pa busca solucionnan mas 
constructivo y crea seguridad 
pa nos hendenan ta prioridad- 
nan importante cu hunto cu un 
restructuracion di e sosten cu 
mester tin pa e trabounan den 
bario, pa centronan di bario y 
pa famianan na Aruba. 

Partido AVP ta para pa trese 
seguridad back den nos pais, 
pasobra esaki ta uan cambio 
escencial y importante pa me- 
hora calidad di bida di nos 
hendenan. 


^ SETAR 

ANUNCIO 


SETAR ta participa tur cliente cu e ultimo fecha pa 
paga e cobransa di luna di Juni 2009 ta: 

diaranson 8 di .Tuli 2009 

Clientenan cu ta paga online no lubida di anota e 
number di cuenta y number di recibo esaki pa por 
procesa e pago corectamente. E number aki (16 cifra) 
ta aparece den e barcode y tambe na parti abou di e 
recibo. Pa mas informacion cliente por yama 114 of 
139 of pasa libremente na cualke di nos Teleshopnan. 

Orario di Teleshopnan ta: 

Seroe Blanco di dialuna pa diabierna di 

07:45 am - 4:00 pm 

Di dialuna pa diasabra di 9:00 am - 5:30 pm: 
Irausquin Plein, Santa Cruz, Palm Beach, San Nicolas 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 



Ainda no tin detencion den caso 
di abuso cometi pa 4 security 


OTRO siman dia 11 di juli ta 
1 luna di e caso abusivo cu a 
tuma lugar dilanti di Kildares 
Cafe Niteclub, situa pabao di 
waf chikito na Playa. 

Riba e anochi ey 3 security den 
un forma criminal a tene un 
persona pa un di 4 sute y skop'e 
intencionalmente na su enkel te 
kibre na 3 lugar. 

Mediante di cirugia di varios 
ora largo dokternan a trata e 


enkel. Pero e pregunta ta keda 
con e pia ta bay keda despues cu 
kita gips, plachi hero y schroef 
aki 5 pa 6 luna. 

Loke ta hala atencion ta cu 
ainda e malhechornan ta cana 
rond mescos cu nada no a pasa 
y cu un postura manera cu nada 
lo bay pasa tampoco. 

Ultimo informacionnan ta bisa 
cu ta trata aki di un compania 
di security di cual e dono ta 


caså cu un polis. Esaki ta trece 
mesora cu'ne e posibilidad cu 
aki por ta freeze e caso aki of 
talbez te hasta trata pa hinke 
den doofpot. Hecho ta cu a 
tuma casi 4 siman prome cu e 
famia por a bin tende algo for 
di autoridad con ta bayendo cu 
e caso aki. 

Mientras tanto nos tin infor- 
macion cu dialuna detencion 
mester a tuma lugar, pero cu 



Lotus Foundation presents 


“An Enchanted 
Evening” 


with Crystal Andrus 


Discover the Secrets to 
Creating and Sustaining 
Massive Success 


* Great wealth 
Incredible Health 
Everlasting Love 


Transform 
your life 
TODAY 


Jury 9th, 2009 


Date 


P ace 


Renaissance Convention Center 


Time 


7:00 pm to 10:30 pm 
Afl. 150 p/p or Af I, 275 p/c 


Price 


For T ckets CaII: 745-2700 


Tickets available at Tera Group UV, * Zoutmanstraat #33 * Oranjestad, Aruba 


prome cue pa testigonan identi- 
fica e culpable mayor den e caso 
aki. Segun nos ta comprende no 
tin detencion ainda. 

Pero con a para cu e 3 otronan?? 
Nan tambe a dal, nan tambe a 
skop. Dus nan tambe ta culpa- 
bel. Con por ta posibel cu tipo di 
hendenan asina’ki ta traha den 
seguridad. E propietario mester 
kita nan mesora di trabao.. 

Te awor aki 3 persona a bay 
duna declaracion na Recherche 
y tin mas testigo cu tabata na 
sitio di suceso y a mira tur cos. 
Nan a bisa famia cu si mester, 
nan tambe ta willing pa conta 
loke nan a mira. 

Lo tin bagamunderia ta tuma 
lugar den warda di polis cu te 
hasta ta bay bira 1 luna y keto 
bay nada di detencion pa un 
caso di "zware mishandeling", 
manera un Comisario di Polis 
mes a califike?? 

Abogado cu famia a busca pa 
handle e caso, un ora pa otro 


lo bay entama un kortgeding y 
pone e bala lora y pone husticia 
actua liher. 

Interesante lo ta pa tende den 
Corte con awendia konkelmen- 
to lo ta tuma lugar den warda 
di polis, p’asina tapa, pa hunga 
vriendjes politiek. 

Friends and family a haci su 
entrada den warda di polis 
tambe?? Of ta sa, nos no tabata 
sa cu t’asina e cos ta bay den 
warda di polis?? 

Nos lo sigui e caso aki di serca. 
Bon material p’e comision cu ta 
bin fo’i Hulanda investiga. 

Nomber y direccion ta conoci 


Mainta 

Nos e-mail: 

noticia@awemainta.com 

Tel: 583-1400 
Fax: 583-1444 


Grupo di gasolin, diesel y 
utilidad a conoce un 
aumento di prijs di 13.29% 
na juni 2009 

PRIJS di utilidad (electricidad y awa), gasolin y diesel ta wordo 
determina primordialmente dor di e prijs internacional di petroleo. 
Na juni 2009 e prijs promedio di petroleo pa bari a subi cu US$ 
12.79 (+23.3%) compara cu mei. 

Brandstof clausule a subi na juni cu Afl. 4.87 cent pa kWh. Prijs di 
electricidad y di awa tambe a conoce un aumento na juni 2009. 
E prijs promedio di electricidad a subi pa Afl. 267.15 (+15.2%), 
mientras cu esun di awa a subi pa Afl. 141.19 (+14.9%). 

Na juni 2009, prijs di gasolin a subi pa di cinco luna consecutivo. 
E prijs a subi na juni cu Afl. 0.16 (+9.68%) y a causa un efecto di 
0.50 ppt riba e CPI. Prijs di diesel tambe a registra un subida di prijs 
na juni 2009. Compara cu mei 2009 e prijs na juni a subi cu Afl. 
0.05 (+3.78%) y tabatin un influencia di 0.01 ppt riba e CPI. 

Na juni 2009, utilidad, gasolin y diesel como grupo, tabatin un 
aumento di prijs di 13.29% y hunto a influencia e CPI cu 2.21 ppt, 
mientras cu e restante bienes y servicio hunto a 
experencia un subida di prijs di 0.24% cu un efecto di 0.20 ppt 
riba e CPI. 

Internacional 


Streyanan famoso cu a actua 



J ustin Timberlake 


E cantante Pop Justin Timberlake; e cantante di R&B Usher y e 
icononan Diana Ross y Stevie Wonder tabata aigun di e streyanan 
famoso cu a honra Michael Jackson durante e ceremonia di despe- 
dida cu a tuma lugar ayera den Staples Center na Los Angeles. 


BANCO DI SEGURO SOCIAL 

SVb SVb 

Aviso importante pa trahadornan den sector priva 
relaciona cu inscripcion 

Tur persona cu drenta un relacion di trabao nobo tin e obligacion di inscribi su 
mes na SVb pa e Seguro di Malesa y Seguro di Accidente desde su prome dia di 
trabao . E cantidad di oranan di trabao no ta relevante den esaki. A base di e 
salario pa dia ta determina si ta bin na remarca pa Seguro di Malesa. 

Den caso cu no inscribi na SVb, trahador y dono di trabao mester ta conciente cu 
e dos seguronan menciona aki riba no ta cubri e trahador den caso di malesa y 
tampoco den caso di accidente di trabao. 

Pa incripcion, e trahador mester presenta personalmente na departamento di 
Heffing na oficina di SVb na Eagle of San Nicolas. Mester trece un identificacion 
valido y formulario di inscripcion yena pa dono di trabao. Servicio di inscripcion 
ta di dialuna pa diabierne durante e siguiente orario: 

-7.30 am-12.00 pm 
- 12.45 pm -3.00 pm 

Pa mas informacion por tuma contacto cu departamento di Heffing na telefoon 
5272700. 

Inscribi pa bo ta segura. 

ir. Edwin M. Jacobs 
Director 

SVb - Seguridad pa Aruba su Comunidad 


Obama ta apoya 
Zelaya a pesar di 
nan diferencianan 


PRESIDENTE Barack Obama diamars ultimo a reitera su apoyo 
na e esfuerzonan cu a wordo haci pa e regreso di Manuel Zelaya 
na presidencia di Honduras, aunque e’la bisa cu e presidente 
Centro Americano ta opone hopi maneho di Merca.Den un 
discurso pa studiantenan universitario na Moscu, e presidente 
a bisa cu Merca no ta bisa otro pais ken mester ta su gobernan- 
tenan. E presidente a bisa cu e no ta apoya Zelaya “pasobra nos 
ta di acuerdo cune. Nos ta haci esaki pasobra nos ta respeta e 
principio universal di cu tur pueblo mester por elegi nan propio 
lidernan, si nos ta di acuerdo cu nan of no”.Zelaya a viaha pa 
Washington, caminda e ta reuni cu e Secretaria di Estado Hillary 
Rodham Clinton, segun funcionarionan Mericano. 




pa Michael Jackson 


Stevie Wonder 


Diana Ross 


Usher 

Hoben di 17 ana a participa den mas 

cu 30 asesinato 


UN damita Brasilero di 17 ana 
a confesa cu Polis Civil di es- 
tado di Sao Paulo cu desde ana 
2006 ed la participa na mas cu 
30 asesinato, tur perpetra cu e 
mesun cuchiu. Asina medio- 
nan local a informa ayera. 
Sao Paulo - Comisario di Polis 
Civil di e ciudad Sao José do 
Rio Preto, Mauro Truzzi, a bisa 
medionan cu e nuher a bisa cu 


e’la confesa e asesinatonan 
pasobra esakinan tabata pisa 
riba su consenshi y pa evita pa 
e wordo enhuicia ora e cumpli 
18 ana. 

Polis a splica cu aunque ta 
prematuro pa sa si e version 
di e adolecente ta berdad, si 
e tabata capaz di describi por 
lo menos 11 di e crimen nan, 
segun e agencia local Estado. 




Ml SALUD Ml FUTURO 


Kl cl 


F«chd : Juli 13 Volleybal 

14 Deach Vo-eibol 

15 Kando/stroof Tcnnh 

16 Zumbd 

17 MartleI Afif/Ad 


Luger : Eagl* 

: Ed at* Bvach 
: YMCA ion Nlcolaai 
: FcigT« Beach 
: Eagl* BvqcH 


Siman : Juli 20 - Juli 24 marKal aris-^nda-rurbnl-ztimba 

Aug lO - Aug 14 vdlleyball-straot Innnli-arl y hapi mai 

Orario dhKlai camp fur dia la la dl 0:00 a.m. - 1 :Of> p r m. 


| Por Inscribi for dial un a Juli 6, Noord 45 ofte Ina Richard Visser. 
| Di 10:00 a-m. - 5:00 p.m, Ultimo dia pa Inscribi 9 Juli. 

I Tur dia lo Hn un nutricionista pa duna consehonon dl 
alimenfaclon y tambe tes di capoeira. 
fEdad pa participa : S anja - 17 anja 
; Participa c Ion ta gratis. 

| Lo tfn c um ind o, juice, awa y fruta. 
o, Pa informocion jamo 5S6S019 

mæ m m g 



Tur e victimanan tabata 
homber adulto, segun e 
comisario. Aunke mayoria di 
e asesinatonan a tuma lugar 
na Aparecida do Taboado, den 
estado Mato Grosso do Sul, 
e confesion a wordo haci na 
Sao José de Rio Preto, na un 
distancia di 450 kilometer di 
Sao Paulo, caminda e hoben 
a wordo deteni pa a participa 
den un pelea. 

Autoridadnan a informa cu ya 


nan a confirma participacion 
di e hoben den por lo menos 
un di e asesinatonan, cu e ta 
sospechosa den otro y cu por 
lo menos dos di e hombernan 
cu e’la bisa di a mata, efeetiva- 
mente ta morto. 

Segun comisario Truzzi, e as- 
esina ta confesa su crimennan 
cu “luho di detaye” y incluso 
“tin biaha e ta menciona fam 
di un victima of e lugar” ca¬ 
minda e’la mata. 



YAMA NOS 


4-1 hma. K-Jipi,* 


OR'ÅWiCI M0ME NT0. PA CUALKE INF0RMACI0N 

ATENCION!!!! 

Pa motibo di interes hopi grandi den AWEMainta, 
nos ta hayando reclamo cu ya mainta trempan 
e corant a caba tur rond Aruba 

Pueblo No Desespera! 



Bo por lesa bo AWEMainta tur dia Online na www.awemainta.com 


Famia di Michael Jackson a yega santana 

pa un ceremonia priva 


FAMIA di Michael Jackson y amigonan mas cercano na e “rey 
di pop” a yega ayera mainta banda di 8’or y cuarto na e santana 
Forest Lawn den seronan di Hollywood, pa un ceremonia di des- 
pedida priva. 

E famia a yega den un caravan di como un dozijn di auto escolta 
pa varios vehiculo di polis y un grupo di agentenan motoriza for 
di su residencia na Encino, Los Ångeles, pa e santana. 

Pa motibonan di seguridad, autoridadnan a cera trafico riba e 
camindanan cu e caravana a pasa. 

Ta ser calcula cu un centenar di persona por a participa na e 
ceremonia intimo cu a tuma lugar prome cu e homenahe publico 
cu a cuminsa 10’or di mainta, ora local, den e stadion deportivo 
Staples Center, den centro di Los Ångeles. 

A pidi Merca pa tuma accion contra gobierno nobo 


COALICION Hondureno pa 
Democracia ayera a mani¬ 
festa dilanti sede di OEA na 
Washington pa pidi Merca 
pa “tuma accion contra e go¬ 
bierno golpista” di Roberto 
Micheletti y nenga pa reuni cu 
su representantenan. 
Washington - E coalicion, crea 
despues cu Manuel Zelaya a 
wordo deroca di poder y cu ta 
integra pa hondurenonan resi- 
dencia den area metropolitano 
di Washington y simpatizante- 
nan, tambe a pidi presidente 
Barack Obama, pa califica 
loke a tuma lugar na Honduras 
como “golpi di Estado”, na un 
forma mas explicito. 

“Pa nos pueblo ta necesario 
pa Obama rechaza usurpacion 
di poder pa forza, pa e no 
dal buelta rond di e hecho y 
declara cu tabatin un golpi di 
Estado”, segun e hondureno 
Marco Antonio Lemus, vocero 
di e coalicion. 

Secretaria di Estado di Merca, 


Hillary Clinton, si a califica e 
situacion como “golpi di Es¬ 
tado” na varios ocasion, pero 
Departamento di Estado ainda 
no ta usa e denominacion 
“golpi militar”, un declaracion 
cu lo por tin consecuencia na 
nivel legal. 

Esun mas principal ta e posibil- 
idad di cu e ayudo economico 
cu Washington ta concede na 
Honduras por keda cancela, 
baså riba un condicion di e 
Ley di Ayudo Exterior, segun 
e vocero di Departamento di 
Estado, Ian Kelly. 

E siguiente paso pa e gobierno 
di Obama lo mester ta, segun 
‘Hondurenos pa Democracia’, 
“retira visa di e diplomatico- 
nan golpista cu ta ocupando 
embahada di Honduras na 
Washington y cancela visa di e 
funcionarionan di e gobierno 
de facto”. 

E exigencia aki lo afecta, na 


prome lugar, e embahador di 
Honduras na Merca, Roberto 
Flores Bermudez, cu a wordo 
yama pa Tegucigalpa pa con- 
sulta, y a nenga cu tabatin 
un golpi di estado na e pais 
Centroamericano. 

Na raiz di e regreso di Flores 
na Washington, embahada 
Hondureno ta haya su mes “di- 
vidi”, segun Lemus a bisa, loke 
e ta basa riba declaracion di 
funcionarionan anonimo cu a 
wordo consulta pa coalicion. 
Asina tambe, e coalicion a urgi 
Gobierno di Merca pa inicia un 
investigacion independiente 
di “e censura di medionan di 
comunicacion local na Hondu¬ 
ras y e violacion di derechonan 
civil y humano”. 
Concretamente, nan ta pidi 
pa investiga e hechonan cu a 
conduci na morto di Isis Obén 
Murillo, cu a muri na Tegu¬ 
cigalpa diadomingo, den e 
incidentenan entre e forzanan 
di seguridad simpatizantenan 



di Zelaya, cu tabata spera un 
regreso cu a keda frustra. 
Segun e canciyer nobo di 
Honduras, Enrique Ortez, e 
dos mortonan y e decena di 
herido tabata resultado di en- 
frentamento entre gruponan 
opositor y no di disparo pa 
parti di polis, manera varios 
asociacion di derechonan hu¬ 
mano ta pretende. 

“Tur loke nos kier ta pa inves¬ 
tiga ken a tira y pa e crimen 


aki no keda sin castigo, Lemus 
a bisa. 

E vocero di e coalicion ta di 
opinion cu e forma di proceder 
mas sensato pa Zelaya ta pa 
“usa metodonan diplomatico 
desde exterior prome di purba 
bolbe Tegucigalpa”, pa cual 
motibo e ta mira su regreso 
pa Washington cu bon wowo y 
tambe e reunion cu Clinton cu 
mester a tuma lugar ayera. 


Obama y Medvedev a firma acuerdo di 

desarme nuclear 



PRESIDENTE di Merca, Ba¬ 
rack Obama, y di Rusia, Dimitri 
Medvedev, a firma un principio 
di acuerdo pa reduccion di nan 
arsenal nuclear strategico, 
aunke diferencianan di opinion 
ta sigui pa loke ta e proyecto di 
escudo antimisil Mericano na 
Europa. 

Merca y Rusia a acorda pa 
reduci e cantidad di “cabez” 
nuclear cu entre 1.500 y 1.675 


y e cantidad di “vector” nuclear 
(misil intercontinental, bordo di 
submarino y di bombarderonan 
strategico) cu entre 500 y 1.100 
di cada un di e paisnan. 

E reduccionnan aki mester ta 
completa “den e siete ananan 
siguiente na e entrada na vigor 
di e acuerdo”. Asina Kremlin y 
Cas Blanco a splica den un de¬ 
claracion conhunto cu a wordo 
publica na fin di e reunion entre 


Medvedev y Obama na ocasion 
di e prome bishita di e ultimo 
aki na Rusia. 

Cada uno di e dos paisnan na e 
momento aki tin entre 2.000 y 
3.000 ‘cabez” staciona, o sea cla 
pa uso inmediato. E acuerdonan 
actual ta limita e cantidad di 
“vector” na 1.600. 

Saliendo for di “e entendimento 
aki”, e negociadornan Ruso y 


Mericano a sigui cu nan con- 
versacion pa trata di conclui un 
otro tratado riba e reduccion 
di e arsenalnan nuclear cu lo 
reemplaza e historico START cu 
ta vence na december. 

Merca y Rusia hunto ainda tin 
mas cu 90% di e total di bomnan 
atomico na mundo. 

E acuerdo di desarme tabata e 
wes’i lomba di e esfuerzonan pa 
mehora e relacion entre e dos 


paisnan, considerablemente 
deteriora bao presidencia di 
George W. Bush. 

Di otro banda, Rusia a autoriza 
uso di nan teritorio pa e tran¬ 
sito di soldad y material militar 
Mericano destina pa Afganis- 
tån, un acuerdo importante pa 
Obama, cu a haci e guera den e 
pais Asiatico un di su prioridad- 
nan internacional. 

Mie heat Jackson 

Jane Soliana ganadora absoluto Song 
Festival SEL Maduro & Sons Aruba Inc. 





DIASABRA anochi algo prome 
cu 12or e Song Festival di SEL 
Maduro & Sons y Maduro Travel 
a sera conoci cu e ganadora ab¬ 
soluto categoria A den persona 
di “J_SO” Jane Soliana di Ship¬ 
ping Operations Accounting 
Dept. Jane Soliana a pone City 
One riba bao ta zweef y bula yen 
di alegriay amor.... 

Su cancion ganador cu el a 
competi cune tabata , “Ay, esta 
dushi” di Sasha Figaroa y Tsu- 
nami. 

Na di dos lugar a keda Lodewijk 
de Cuba di Maduro Travel 
Shaba cu su cancion, “Cuanto 
mi stima bo” di Claudius y su 
grupo OREO. Alabes Lodewijk a 
sali tambe cantante popular. 
Den categoria B, ganador ab¬ 
soluto tabata den persona di 
Mario Kelly di departamento 


MASUN. Di dos lugar categoria 
B a keda den persona di José 
Maduro su cancion “Visa para 
un sueno” di Juan Luis Guerra 
y su 440. 

E apoyo pa cada participante 
tabata grandi di e coleganan di 
tur esnan cu a participa a apoya 
cada participante merecida- 
mente pa nan tremendo show 
cu nan a duna y p’e presenta- 
cion tremendo cu nan a duna 
e publico presente.City One 
tabata yen di blaas y banners 
compana p’e fluitnan y otro 
instrumentonan cu a trece un 
ambiente total. 

Percy Jeandor y Daphney Marti- 
jn, dos MC cu caracter di humor 
riba scenario a pone e publico 
den mas ambiente. Un danki 
special n’e dos personahenan 
aki cu haci bon trabao. 

E hurado tabata den persona di 
Nilka Franka, Inky Richardson, 
Roy Sneek y Franklin Matos 
como Presidente di hurado sin 
derecho di voto. 

E huradonan tabatin un tarea 
hopi didficil mirando con cada 
cantante a duna lo maximo di 
nan mes riba scenario. 

E Song Festival riba su mes ta¬ 
bata un exito rotundo cu tabatin 
diferente doorprize pa esnan 
cu a presencia e Song Festival 
aki. Papito y su Biba Lekker 
Band a basha musica na ordo 
henter anochi, publico a gosa 
tremendamente di e anochi aki 
cu a sigi cu un after party te den 
ora nan di marduga y e D J Fully 
Loaded cu a yena e pista di baile 


cu su repertorio di musicanan 
bailable. 

E comite di SEL Maduro & Sons 
Aruba Inc. ta yama danki na 
nan Director sr. Hans van Esveld 
cu e pone su confiansa den e 
comite aki y a habri su por ta 
nan cu hopi interes na e comite 
p’e Song Festival cu a wordo or- 
ganisa hopi profesional, danki 
Shirley, Jane, Sannerka, Nath¬ 
alie y José, kendenan ta forma 
parti di e comision aki. Thanks 
tambe na Maduro Travel, sra. 
Isabelle Wellage pa su aporte. 
Danki special na Papito Rafael y 
cada integrante di e banda Biba 
Lekker Band, kendenan cu hopi 
pasenshi a train cada partici¬ 
pante, danki tambe na Centro 
di Bario Dakota p’e espacio p’e 
anochinan di training. 

Na tur nos sponsornan p’e 
bunita premionan hopi hopi 
danki pa boso aporte sin boso- 
nan, esaki no tabata posibel. 
Y un danki di curazon na nos 
famianan y na tur cu a bin wak 
nos Song Festival. Cu tabata un 
exito rotundo. Keda pendiente 
p’e siguiente Song Festival di 
SEL Maduro & Sons Aruba Inc 
y Maduro Travel 2010. 

Aingely Koolman a celebra su prome aha na grandi 





DIA 6 jul a cumpli su prome anita Aingely K. e ta haya sunchi y 
brasa for di su mama Yaya, tata Roderick Koolman, su dos ruman 
nan Yeadrick y Surien. Pabien ta bin di su omo nan y tanta ben- 
dicion ta bin di su wela gita, welo mark, mama vera y papa juni. 
Pabien grandi ta bin di famia Wolff, Leest, Maduro y Koolman. 



Fundacion Bon nochi, drumi dushi 



DIABIERNA 3 di juli 2009, 
a tuma luga na oficina di 
Notario Yarzagaray, fir¬ 
mamento di e acta cu a 
formalisa Bon nochi drumi 
dushi den Fundacion Bon 
nochi, drumi dushi. 
Despues di 2 aha y mei di 
trabao y bon acceptacion 
bao di comunidad di Aruba, 
grupo di trabao di Bon no¬ 
chi, drumi dushi a haya cu 
e momento a yega pa Bon 
nochi drumi dushi bira un 
fundacion. 

Notario Ralph Yarzagaray, 


cu personalmente ta hopi 
interesa den promocion di 
Papiamento y promocion di 
lesamento en general, no a 
duda ningun momento pa 
coopera cu Bon nochi drumi 
dushi, ora cu a acerca su 
persona. 

E directiva di Fundacion 
Bon nochi, drumi dushi ta 
consisti di: 

Presidente: Olga Buckley 
Vice-Presidente: Rubia 
Bernabela 

Secretario: Swinda Arends 
Tesorero: Jasmin Lacle 


Miembro: Shirley van de 
Biezen. 

Miembro: Juliet Swaen 
Miembro: KimberlyGiel 
Directiva di Fundacion Bon 
Bon dushi ta garantisa co¬ 
munidad di Aruba, cu e 
lo sigui traha cu mesun 
dedicacion y empeno na e 
meta di e proyecto, esta di 
lesamento na Aruba door 
di stimula e clima di lesa¬ 
mento. 

Un danki di curazon na 
Notario Yarzagaray pa su 
aporte. 

Clubnan di atletismo Y-Track, CAMO, AAC 
y Olympia a gana medaya na Corsow 


E muchanan representando 
diferente club di atletismo di 
Aruba, a haci un bon trabao na 
Corsow den e competencia in- 
ternacional. Den e competencia 
aki a participa Corsow, Bonaire, 
Dominica, Jamaica, Puerto Rico 
y Trinidad ofTobago. 

Nan a participa den e disci- 
plinanan di Sprint, Bula Leu 
(Long Jump), Pusha Kogel 
(Shot Put), Distancia Largo 
y den e evento di Relevo. E 
atletanan cu a sobresali den 
e competencia aki ta Xavier 
Boekhoudt di CAMO y Latoyer 
Briggs di Y-Track kende a gana 
un medaya den tur evento cu 
nan a competi aden. 

Den categoria di 7-9 aha nos 
a logra: 

Latoyer Briggs (Y-Track) a gana 
oro verspringen mucha muher 
7-9 ana. Silver Distancia Largo 
mucha muher 7-9 ana. Brons 60 
Meter Sprint mucha muher 7-9 
aha. Brons 4x60 Meter Relevo 
Mix 7-9 aha. 

Theodore Baptiste (Y-Track); 
Silver 60 Meter Sprint mucha 
homber 7-9 aha. Brons Ver¬ 
springen mucha homber 7-9 


ana. Brons 4x60 Meter Relevo 
Mix 7-9 aha. 

Lisa Brown (Y-Track): Silver 60 
Meter Sprint mucha muher 7-9 
aha. Brons 4x60 Meter Relevo 
Mix 7-9 aha. 

Dion Baarh (Y-Track): Silver 
Distancia Largo mucha homber 
7-9 aha. Brons 4x60 Meter 
Relevo Mix 7-9 aha. 

Den categoria di 10-11 aha nos 
a logra: 

Licielle Hoek (Olympia): Oro 
Distancia Largo mucha muher 
10-11 aha. 

Shadwin Simon (Olympia): 
Brons 80 Meter sprint mucha 
homber 10-11 aha. 

Judeska Sheppard (Y-Track); 
5th Medaya 2KM Distancia Lar¬ 
go mucha muher 10-11 aha. 
Den categoria 12-13 aha: 
Jelissa Nedd (Y-Track); Oro 2 
KM mucha muher 12-13 aha; 
Oro Vespringen mucha muher 
12-13 aha. Brons Overall Fe¬ 
male 2KM. Silver 80 Meter 
Sprint mucha muher 12-13 
aha. 

Chayenne David (Y-Track); 
Brons 2KM mucha muher 12- 
13 aha. 


Xavier Boekhoudt (CAMO); 
Brons 80 M Sprint mucha 
homber 12-13 aha; Silver Ver¬ 
springen mucha homber 12 
-13 aha (personal record nobo: 
4.99M); Silver 4x100 M Relevo 
mix 12 -13 aha; Brons 100-300- 
600-200 m Relevo mix 12 - 13 
aha; 5th medaya 2KM Distancia 
Largo mucha homber 12- 13 
aha. 

Eugéne Bouwer (CAMO); Silver 
80 M Sprint mucha homber 12 
-13 aha; Silver 2 KM Distancia 
Largo mucha homber 12 -13 
aha. 

Jonathan Croes (CAMO); Brons 
100-300-600-200 m Relevo mix 
12 -13 aha. 

Annelaine Jacobs (CAMO); 
Brons Verspringen mucha 
muher 12 -13 aha; Brons 100- 
300-600-200 m Relevo mix 12 
-13 aha; Silver 4x100 m Relevo 
mix 12-13 aha. 

Lixandra Geerman (CAMO); 
Brons 100-300-600-200 m 
Relevo mix 12-13 aha; Silver 
4x100 m Relevo mix 12-13 aha; 
Silver 80 Meter Sprint mucha 
muher 12-13 aha. 

Aerton Farrel (CAMO); Brons 


100-300-600-200 m Relevo mix 
12-13 ana.Dene categoria U-17 
alogra:Levan Brown (Y-Track); 
Brons Kogel Stoten mucha 
homber Open; Silver 4xl00m 
Relevo mucha homber U-17. 
Dianne Ortega (Olympia); 
Oro Kogelstoten mucha muher 
Open (personal record nobo: 
7.95m); Brons 100 m Sprint 
mucha muher U-17; Oro 4x100 
relevo mix U-17. 

Micheal Geerman (AAC); Silver 
4xl00m Relevo mucha homber 
U-17; Silver Verspringen mucha 
homber U-17 (personal record 
nobo: 5.54m). 

Johan Fernandez (Y-Track); 
Silver 4xl00m Relevo mucha 
homber U-17; Brons Versprin¬ 
gen mucha homber U-17 (per¬ 
sonal record nobo: 5.49m). 
Den e categoria U-20 a logra: 
Jersley Armantrading (AAC); 
Brons 4xl00m relevo mucha 
homber U-20. 

Ashton Armantrading (AAC); 
Brons 4xl00m relevo mucha 
homber U-20. 

Shaquil Gomez (AAC); Brons 
4xl00m relevo mucha homber 
U-20. 


Jeffrey Gomez (AAC); Brons 
4xl00m relevo mucha homber 
U-20. 

Rayndrick Koolman (AAC); 
Brons Verspringen mucha 
homber U-20 (personal record 
nobo: 5.99m); Silver 4xl00m 
Relevo mucha homber U-17. 
Den categoria Masters a logra: 
Anthony Illidge (Y-Track); 
Brons 4xl00m Relevo mix 35 
plus. 

Samantha Lewis (Y-Track); 
Brons 4xl00m Relevo mix 35 
plus. 

Sharine Croes (CAMO); Brons 
4xl00m Relevo mix 35 plus; Sil¬ 
ver 5K Distancia Largo Damas 
30- 39 aha. 

Peter Simon (Olympia); Oro 
5K Distancia Largo Cabayero 
40 -49 aha 

E teamnan a wordo dirigi dor di 
coachnan Kenneth Lucas y Pe¬ 
ter Simon. Y-Track kier a gradici 
Garage Central pa su coopera- 
cion. Tambe e equiponan kier 
a gradici Tiara Air p’e pasenshi 
y cooperacion. Un biaha mas 
Aruba ta demostra cu nan ta 
un di e futuro grandi nan den e 
deporte di atletismo. 


Martina Lee - Miss Universo Alemania 2009- cu trahe di Laurisa 



FOR di un grupo fuerte di 
candidata, Martina Lee a wordo 
elegi como Miss Universo Ale¬ 
mania 2009. Su trahenan pa 
e anochi final Martina a laga 
disena pa e duo di disenador 
Arubiano Hulandes Greg & 
Cora di Laurisa. 


Diadomingo 5 di juli tabata e 
anochi final di Miss Universo 
Alemania cu a wordo teni du- 
rante e Caribbean Music Festi¬ 
val na Dortmund, bao auspicio 
di Bahamas Tourism Board. Den 
ambiente di musica tropical 
y un calor Aleman Caribense, 


Martina Lee a wordo elegi como 
Miss Universo Alemania. 
Martina lo carga e titulo di Miss 
Universo Alemania pa un aha 
largo, y lo representa su pais, 
Alemania, na e concurso di Miss 
Universo cu lo tuma lugar otro 
luna na Paradise Island, Baha¬ 


mas. Durante e presentacion na 
bikini e candidatanan a presen¬ 
ta cu blusa y caftan disena pa 
Laurisa. Despues e candatanan 
a luci nan trahe di anochi cu 
tambe tabata di Laurisa.Pa su 
participacion na Miss Universo 
na Bahamas, Laurisa Inspired 


ta encarga cu tanto e trahe di 
gala como e trahe nacional di 
Miss Alemania. 

Laurisa ta un cas di moda spe- 
cializa den trahenan femenino 
di cual e socio Arubiano ta 
e disenador Greg Robles de 
Medina. 

NosAruba 2025 ta enfoca riba futuro di nos Cultura 



DIASABRA dia 4 di juli ultimo, 
Comision Cultura di NosAruba 
2025 tabatin su prome evento 
publico den teatro di Musa Art 
Café den caya principal. 
Comision Cultura ta un di e 12 
comisionnan cu ta forma e cu- 
erpo principal di Plan Nacional 
NosAruba 2025. 

E plan aki ta delinea un manera 
integral pa yega na un futuro 
sostenibel, simbolisa pa ana 
2025 como fecha meta pa por 
tin tur cos na lugar. 

E otro comisionnan ta: Life Long 
Learning, Community Based 
Initiatives, Socio-Economic 
Structure, Governance, Energy 
Management, Sustainable Food 
Supply, Sustainable Tourism, 
Nation of Innovation, Sports 
and Nutrition, Environment, 
and International Finance Cen¬ 
tre. Tur comision mester en- 
trega nan report fin di juli 2009. 
Esun di Comision Cultura yama 
“Cultura na Caminda pa 2025” 
E Chairperson recien eligi, sr. 
Stan Kuiperi, a presenta e mi- 
embronan di e comision nucleo: 
Sra. Maybelline Arends-Croes 
(Vice-Chair), sra. Joyce Perei- 
ra, sra. Wilma Kuiperi-Jansen 
(Secretary), sr. Tino Ruiz y 
sr. Angelo Tromp. A splica cu 
miembronan tin amplio expe- 
riencia profesional y estudio 
relevante pa completa un tarea 
grandi manera esun di e comi¬ 


sion aki. 

Tras di e grupo nucleo aki tin un 
grupo di sosten mas amplio, cu 
na su turno ta bin for di e stake- 
holdernan, esta varios tereno 
social manera Educacion, Arte, 
Medio Ambiente, Asuntonan 
Social, Gobernacion, etc. 
Despues di esaki a presenta 
e Aspiration Statement, un 
documento tocante e vision di e 
comision riba un futuro integra, 
sostenibel, balansa y dinamico 
pa Aruba den futuro sercano. 
Un version compacto di e Aspi¬ 
ration Statement ta contene e 
sigiente temanan: Na ana 2025, 
comunidad Arubiano a integra 
aspectonan social, economico, 
medio ambiental y guberna- 
mental exitosamente, y a crea 
un cultura nacional sostenibel 
cu ta parti di e comunidad 
global.Aruba su cultura cu 
raisnan multinacional y multi- 
etnico ta caracterisa su mes pa 
un co-existencia harmonioso y 
respet pa e ser humano. 

E ciudadano Arubiano tin un 
lugar central den un comuni¬ 
dad cu ta honra su logronan 
historico, cu ta conciente di e 
retonan contemporaneo, y cu ta 
responsabel pa su futuro. 
Cultura y identidad Arubiano, 
simbolisa pa nos idioma nacio¬ 
nal Papiamento, ta visibel den 
tur aspecto di bida y ta forma pa 
nos educacion, nos manera di 
pensa, nos nivel di vida, nos cre- 


atividad y nos hospitabilidad. 
Habitantenan nobo y bishitan- 
tenan ta integra y adapta nos 
norma y balornan social cu ta 
acepta generalmente. Educa¬ 
cion y formacion cultural ta fun¬ 
damental den nos maneho di 
educacion. Practica di arte den 
henter comunidad ta expresa e 
abilidad creativo y innovativo 
di nos ciudadanonan. 

Nos economia ta diversifica pa 
medio di un industria creativo 
y un economia cultural cu ta 
sostene turismo, y cu ta stim- 
ula produccion, distribucion, 
consumicion y exportacion di 
bienes cultural cualitativo. 


E medio ambiente natural ta 
parti fundamental di e patri- 
monio cultural di nos isla. E ta 
proteha y den balansa cu desa- 
royo infrastructural. 

Pa medio di reconocemento, 
subsidio, maneho cultural y 
legislacion, Gobierno Arubiano 
activamente ta proteha y pro- 
move desaroyo cultural segun 
un codigo di etica cultural. 
Henter comunidad Arubiano 
ta fuertemente conciente di 
e importancia di cultura pa 
desaroyo personal y social, y 
den bida diario ta activo cul- 
turalmente. Despues, e pub¬ 
lico tabatin hopi tempo pa e.o. 


presenta su propio definicion- 
nan personal di cultura y su 
puntonan di bistå, y tambe pa 
discuti tocante temanan general 
y specifico relaciona cu cultura 
Arubiano. Participantenan a 
califica e encuentro como hopi 
interesante y educativo, y a 
aprecia cu por fin nan por a dis¬ 
cuti tocante asuntonan cultural 
urgente den un setting social, 
democratico y constructivo. 
Tur demas stakeholder tambe 
lo ricibi e informacion aki pa 
por duna feedback como parti 
di e proceso di planning y de¬ 
saroyo nacional pa un cultura 
Arubiano sostenibel. 


Waldy Simson 
ricibi pa Prome 
Ministro sr. 
Nelson Oduber 

DIAMARS e artista polifacetico sr. Waldy Simson a wordo ricibi 
pa Prome Ministro, Nelson Oduber. E Prome Ministro a haya di sr. 
Waldy Simson un copia den leishi di e poema cu el a skirbi. 

E poema Aruba’ a wordo scirbi a base di e buniteza di Aruba y ta 
bay forma parti importante di e buki Nieuwe Pennenvruchten van 
Simson cu lo bay sali muy pronto y den cual e artista, e.o. a scirbi 
tocante su encuentro cu Nelson Mandela na Sur Africa. 

N’e ocasion aki Ministro Presidente Oduber a gradici Waldy Sim¬ 
son p’e bunita obsequio y a desea su persona tur clase di exito 
cu su buki. 

Hadicurari ta etrega donacion di Dia di Piscado 

■ . i ■■ mmjB* n livm■r - 


torneo na Cas Marie situa na 


Savaneta. Por bisa cu tur e don- 


DIADOMINGO ultimo 28 di 
juni, a celebra dia di piscado 
na Centro di Pesca Hadicurari. 
Esaki tabata e di 15 torneo di 
pesca na e centro unda mas di 
30 boto a participa. E piscadon- 
an a celebra nan dia capturando 
678 Kilo for di cual conforme e 
reglanan nan a haci donacion di 


por lo menos 10% di dje na nos 
grandinan. 

Di e forma aki Hadicurari a 
logra acomula casi 100 kilo di 
pisca pa instancianan caritativo 
cu ta traha cu nos grandinan. E 
suma a surpasa e 10% como cu 
e boto Rudshirley di rumannan 


Eduwardo a ofrece henter nan 
captura pa e obra di caridad. 
Ademas di torneo di pesca taba¬ 
ta tin un dia di famia dilanti di 
e centro, bou tentnan colorido, 
na unda tabata tin un festival 
di cuminda di lama y crioyo. 
Banda S.E.D. a pone publico 
baila na grandi y muchanan por 
a hunga den awa, santo blanco 
y sambuyando for di e pier. Na 
final di anochi a haci varios 
homenahe y reconocimento y 
tambe a haci un donacion na 
Search and Rescue Aruba como 
elogio pa e balioso trabou pa 
seguridad riba lama.Diaran¬ 
son ultimo, representantenan 
di e comision organisador a 
haci entrega di e donacion na 
diferente instancia. E prome 
persona cu a ricibi un djampau 
y un picuda tabata sr. Moonchi 


Tromp di 95 ana di edad kende 
tabata un di e baluartenan cu 
a ricibi un plakaat diadomingo 
como reconocimento como pis- 
cador. A sigui después sr. Boez 
Orman cual tambe tabata un 
di e baluartenan cu e centro di 
pesca a reconoce diadomingo. 
Pa motibo di salud sr. Orman no 
por tabata presente diadomingo 
pa haya su plakaat y como tal e 
comision a haci uso di e opor- 
tunidad pa entrega e plakaat 
oficialmente na su persona. 

Ademas a haci entrega di un 
cantidad grandi di pisca na 
Home care situa na Tanki Leen- 
dert, cual organizacion ta cuida 
di sr. Orman.Por ultimo e comi¬ 
sion organisado di e torneo a 
entrega pisca procedente di e 
donacion di piscadonan di e 


acionnan a ser ricibi cu brasa 
habri y bon aprecia. 

Na Cas Marie, e staff a pone 
man na obra mesora y a traha 
cu e piscanan mesora pa asina 
siguiente dia tur esnan cu ta 
hospeda na e centro come un 
dushi sopi di pisca fresco. Como 
gesto di aprecio e staff di Cas 
Marie a invita e representante¬ 
nan pa bin comparti e almuerso 
ameno aki.Fundacion Centro di 
Pesca Hadicurari ta gradici tur 
piscado, pa e tremendo presta- 
cion unda 31 boto a participa y 
logra trece un total di casi 680 
kilo di “catch of the day” fresco 
fresco tera riba un solo dia. 

Ta gradici tambe tur e patroci- 
nadornan, e.o. Departamento 
di Agricultura, Cria y Pesca, 
Balashi, SETAR, Romar Trading, 
Lotto pa Deporte, Aruba Trad¬ 
ing, Paradise Boat and fishing, 
Lemas, Notaris Tromp, WEMA, 
Wine and Dine (Hadicurari 
Restaurant, Marriott Vacation 
Club International y otronan. 
Danki tambe na e publico cu a 
asisti masalmente, haciendo e 
dia uno exitante, exitoso y pasa 
un dia ameno canto di lama cu 
nos piscadonan na Centro di 
Pesca Hadicurari. 


Ultimo informacion tocante situacion di Influenza A HI/NI na Aruba 


DIA 15 juni ultimo Departa¬ 
mento di Salud Publico (DES- 
PA) a ricibi un notificacion di 
casonan sospechoso a base di 
informacion cu hungadornan di 
volleyball di Aruba tabata den 
contacto cu e team di Surnam 
cu a test positivo pa e virus di 
Influenza AH1/N1. 

For di e momento ey DESPA a 
cuminsa cu e investigacionnan 
necesario pa haya mas dato po- 
sibel for di e team di volleyball 
di Aruba y nan contactonan mas 
cerca, pues esnan na nan cas. 
Te awor e resultado di e inves- 
tigacion ta mustra cu Aruba tin 
un total di 7 caso confirma cu e 
virus di Influenza A H 1/N 1. Tur 
e casonan aki di un of otro man¬ 
era ta relaciona cu otro. Manera 
ta conosi caba, pa por contagia 


cu e virus aki bo mester ta den 
un distancia di menos cu 1 me¬ 
ter di un persona contagia pa bo 
por haya e virus aki. 

Peliger di Influenza A Hl/Nl 
Actualmente e situacion no ta 
un alarmante pasobra e virus 
ta manifestando su mes hopi 
suave, manera un griep normal 
comun. 

E peliger di e griep aki ta serca 
personanan cu ta sufri di male- 
sanan cronico manera: - Astma, 
patient cu Chronic Obstructive 
Pulmonary Disease (COPD), 
persona cu problemanan cu nan 
sistema imunologico (cancer, 
HIV, malesa autoimunologico), 
persona diabetico y cu ta sufri 
di curason of problema cu 
adernan. Pero tambe much¬ 
anan chikito y muchanan cu ta 


sufri di astma, alergia y cu tin 
otro tipo di malesanan cronico 
respiratorio. Esakinan nos ta 
yama e grupo di riesgo. Serca 
personanan cu ta sufri di un di 
malesanan cronico aki e virus 
lo por manifesta su mes severo, 
hasta por haya complicacion- 
nan. Tur docter di cas, sala di 
emergencia y specialista mester 
tene cuenta cu esaki na mo¬ 
mento cu un pashent presenta 
cu e simptomanan di problema 
respiratorio. 

Pesey Departamento di Salud 
Publico (DESPA) ta pone enfa- 
sis ariba e parti di vacuna e per¬ 
sonanan di riesgo. E vacuna no 
ta esun contra e virus nobo In¬ 
fluenza A Hl/Nl pero tin com- 
ponentenan parecido na esaki 
cu si bo haya e Influenza virus 


A Hl/Nl nobo e lo manifesta su 
mes na un manera leve. 

Pa sigui mantene control ariba 
e situacion na Aruba, ta sigui cu 
e surveillance. Investigacionnan 
di contacto ta sigui di parti di 
Departamento di Salud Publico 
(DESPA). Asina ta haya un bistå 
ariba henter e situacion aki na 
Aruba. Ta sigui tuma muestra 
di casonan sospechoso cu ta 
presenta nan mes na Diagnostic 
Center Influenza y esakinan ta 
wordo manda Hulanda pa con- 
firmacion. Segun protocolnan 


di DESPA. 

Pa evita di haya e virus nobo 
Influenza AH 1/N 1 bo por evita 
di ta den vecindario di perso¬ 
nanan cu ta presenta symptoma 
di griep, si no por evita esaki, 
laba man frecuentemente cu 
habon disinfectante. Evita pa 
nister of tosa ariba otro, usa 
un lenso di papel cu por wordo 
benta afor. Purba di no mishi 
cu bo wowo, nanishi, ni boca. 
Asina e transmision ta menos 
efectivo pa e virus di Influenza 
A Hl/Nl. 


AW Mamta 

& corøtfj/ Toko 

Tel: 583-1400 Fax: 583-1444 

Your Vision 2009 a inicia un era nobo den programanan politico na Aruba 



DIALUNA anochi tabata e lan- 
zamento di e promer programa 
en bibo via livestream di Your 
Vision 2009 cu por a wordo 
sigui via www.yourvision2009. 
com.Despues di aigun detaye 
tecnico Elizette Wernet, Jan- 
iro Eisden y Izaira Fingal, tres 
hoben Arubiano cu interes den 


e futuro di nos isla a a habri 
e programa caminda Otmar 
Oduber, candidato di partido 
AVP a wordo elegi pa ta e po¬ 
litico cu lo sinta tur siman riba 
e stul cayente unda cu tur tipo 
di pregunta ta bin dilanti. 

E hobennan aki ta indica cu 
nan a spera un cantidad grandi 


di personanan cu lo a sigui e 
programa aki, pero e resultado 
tabata uno mucho mas halto 
cu loke a spera, specialmente 
mirando cu tabata e promer 
programa. Mas di 600 persona 
tabata sintonizando via inter¬ 
net e programa mientras cu 
otro cantidad grandi cu no por 


tabata dilanti computer a sigui 
esaki via Canal 90 y Real FM. 

E programa ta uno interactivo 
caminda esnan cu ta online 
por manda nan pregunta via 
e chat room, pero tambe por 
manda message cu pregunta, 
e publico presente tambe por 
haci nan pregunta mientras cu e 


presentadornan tambe ta bin cu 
preguntanan ‘hot’ pa e politico 
Otmar Oduber. 

Mester bisa cu a drenta mas cu 
300 pregunta en total, must- 
rando asina e interes grandi cu 
nos hendenan tin pa cu futuro 
di nos isla caminda cu nan kier 
haya sa mas informacion riba 
e ideanan vision, pero tambe 
riba sentimentonan y hasta 
bida personal di un di e politi- 
conan hoben mas carismatico di 
Aruba: Otmar Oduber. 

Elizette, Janiro y Izaira ta gradi- 
ci henter comunidad pa cu e 
sosten brinda na e programa cu 
ta wordo traha pa comunidad 
mes, y ta invita henter pueblo 
di Aruba pa sigui wak y par- 
ticipa cu Your Vision 2009 tur 
diaranson anochi pa 8’or riba 
www.yourvision2009.com 



Fundacion Lanta Papiamento cu 

Informacion sumamente importante tocante papiamento 


Ramon Todd Dandaré a mustra 
den su charla “Productividad 
di termino na Papiamento” 
con por haci uzo di e sistema 
morfologico aki pa crea ter¬ 
minologia nobo, por ehempel 
pa matematica y pa cualkier 
concepto nobo.. 



NA Departamento di Arubi- 
ana di Biblioteca Nacional di 
Aruba tabatin recientemente 


un anochi bon bishita y hopi 
interesante pa tur hende cu 
kier sa mas di nos idioma Pa- 



Organisador di e anochi aki 
tabata Fundacion Lanta Papia¬ 


mento. 

Dr. Marta Dijkhoff di Instituto 
Alsa Papiamentu di Corsou ta¬ 
bata orador invita. Orador di 
cas tabata Ramon Todd Dan¬ 
daré, Mag. Ling. 

Topico di e anochi tabata ‘For- 
macion di palabra na Papia¬ 
mento’. 

Cu su charla “Papiamentu tin 
suficiente palabra?” Dr. Dijk¬ 
hoff a proba con rico Papia¬ 
mento ta y con nos idioma tin 
un sistema masha productivo 
y bon hinca den otro pa forma 
palabra. El a splica e reglanan 
morfologico aki na un manera 
amplio y ilustrativo. 


Ambos orador a presenta nan 
topico na un manera interac¬ 
tivo, invitando asina e publico 
presente for di cuminsamento 
pa haci pregunta, duna comen- 
tario y discuti tocante e topico 
interesante aki. E publico a 
aprecia esaki masha y a pidi pa 
mas di e eventonan aki. 

Fundacion Lanta Papiamento 
ta compromete su mes pa sigui 
duna pueblo e informacion y 
conocemento necesario rela- 
ciona cu nos idioma nacional 
Papiamento. 

%Y Mainta 

Nos e-mail: 

noticia@awemainta.com 

Tel: 583-1400 
Fax: 583-1444 

























24 I Local 


Diaranson 8 di Juli 2009 I AWEMainta.com 


Centro Kibrahacha a tene buitendag 





TRADICIONALMENTE, tur 

fin di aha scolar, e staf y per¬ 
sonal di Centro Kibrahacha ta 
haci un actividad extra pa nos 
grandinan promer cu nan bai 
cu vacantie. 


Nos grandinan mes ta bisa cu 
e scol di experiencia cu nan ta 
bishita ta bai cu buitendag. 

E biaha aki nos grandinan por a 
disfruta di un tour rond di nos 
isla cu de Palm Tours. 


Nos a haci uso di tres bus pa 
asina tur nos miembronan por 
a participa. 

E chofer di de Palm Tours a 
trata nos como turista y a duna 
nos un bon splicacion di tur 
e lugar nan cu nos a bishita. 
Nos grandinan a canta den 
bus y a pasa un mainta hopi 
placentero. 

Manan, diahuebs, 9 di juli 
2009, e sorteo di rifa di Centro 
Kibrahacha ta tuma lugar den e 
sala recreativo di Centro Kibra¬ 
hacha na Piedra Plat. 

Despues, nos grandinan lo tin 
vacantie y e Centro lo habri bek 
dia 17 di augustus 2009. 
Centro Kibrahacha ta desea 
tur su miembronan un dushi 
vacantie. 


IPA a celebra e logro di su graduadonan Aruba, conoce 26 maestro nobo 



DIABIERNA ultimo, dia 3 di 
juli, Instituto Pedagogico Ar- 
ubano tabatin su ceremonia di 
graduacion di aha academico 
2008-2009. E ceremonia aki 
a tuma lugar den Ballroom di 
Radisson Resort caminda a 


haci entrega di diploma na 26 
studiante cu a logra finalisa nan 
estudio pa maestro cu exito. 
Entre e 26 graduadonan tabatin 
3 graduado di e estudio Infor- 
matiekunde y 23 graduado pa 
maestro di scol preparatorio of 



basico. basico 7 di nan a caba e trayecto bata Erika Kanaar. Pabien na e 

Di e 23 graduadonan pa mae- special di werkplekleren. E graduadonan y hopi exito den 
stro di scol preparatorio of mihor graduado di e aha ta- nan carera como maestro. 

Na Filomena College MAVO 83% di e canditatanan a slaag Fantastico!! 


CU hopi satisfaction y orguyo staf y personal di Filomena College 
MAVO ta participa cu di e 70 candidatonan cu a pasa nan examen 
pa MAVO, 58 a logra esaki cu exito cu ta representa 83%. Un pabi- 
en ta bay na tur e candidatonan cu a slaag, nan mayornan y henter 
e team dinamico di Filomena College MAVO cu a demostra cu na 
unda tin union y fraternidad bon trabao ta wordo desplega. 

E mihor graduadonan ta: 

Den 7 vak: Jennelee Martis cu 58 punto y Stephanie Solognier 
cu 57 punto. 

Den 6 vak: Tizania vd Linden y Darrel Wout cu 46 punto 
Di parti AWEMainta, un caluroso pabien na e 58 hobenan aki cu 
a dal e prome stap grandi pa nan futuro exitosamente, y tambe 
na e docentenan cu a guianan pa logra e meta aki. E mayornan, 
cu sin duda a stimula nan den e logro aki, tambe nos mas sincero 
felicitacion. Pabien j! 

Shakooi cu conocido grupo di gang di 
Dakota ta busca problema na stadion 


PRESENCIA di polis a wordo 
pidi dialuna anochi na sta¬ 
dion, unda e mucha homber 
F.H. di 15 aha, alias Shakooi 
y yega hunto cu aigun mucha 
homber di e gang di Dakota y 
kier a bringa cu dos ruman cu 
tabata practicando futbol riba 
e tereno. 


N’e sitio polis a papia cu e mu¬ 
cha homber cu ta procedente 
di Santa Cruz, R.K. di 16 aha y 
e ta bisa cu e tabata hunga fut¬ 
bol hunto cu su ruman homber, 
D.K., ora cu e mucha homber 
Shakooi a subi riba tereno cu 
aigun mucha homber di e gang 
di Dakota y a sway palo den 


nan direccion. E entrenador a 
logra saca Shakooi y su grupo 
for di e tereno. Pero prome cu 
Shakooi a bay for di e lugar, el 
a menasa e dos rumannan cu e 
ta bay busca arma di candela pa 
tira nan mata. Polis a bisa e dos 
rumannan K., pa nan bay duna 
keho na Recherche. 


AD PATRES 

funera 1 li o rn c 

WORDS OF THANKS 



The family of the late 


P 


Mericano cu ta insulta trahador 

a haya mokete 


PRESENCIA di polis a wordo 
pidi dialuna merdia pa ll’or, 
na Caya Bistå Bunita, pa un 
pelea. N’e sitio polis ta papia 
cu e homber T. J.naci na Estados 
Unidos di 51 aha y e ta bisa cu el 
a haya problema cu un trahador 
di su bisiha contratista. 

E ta bisa cu e trahador a parker 
auto riba su tereno. Ora cu el a 
bay papia cu e trahador pa kita 
su auto, e homber cu ta H.G. di 
44 aha, a dal’e cu mokete y nan 
dos a bringa. 

Polis a papia cu H.G. y e ta bisa 
polis cu e homber Mericano ta- 


Caso misterioso 
di yoramento 
di baby riba 
tereno di ex 
Atlantis Hotel 


DOS biaha dialuna madruga 
pa 4.50, polis a wordo yama 
como cu e hendenan ta tende 
yoramento di baby banda di 
Atlantis Hotel. Despues e ha- 
bitante ta bisa cu nan a mira 
un auto bay for di e sitio. Polis 
a bay mesora y a busca rond, 
pero no a haya nada. 



Tel: 583-1400 
Fax: 583-1444 


bata hopionbeschoftya insulte Polis a papia cu tur dos y bisa 
yame pa asshole, locual e ta nan cu nan por bay duna keho. 
haya un palabra ofensivo. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento 

Cu un inmenso honor y gratitud pa nos defunto stima 



Juan H. “Boy” de Kort 

Su famia kier a gradici tur persona cu a expresa nan amor, sosten, 
condolencia, jamadanan, e-mailnan, mensahenan, flor, telegram y 
donacionan na Koningin Wilhelmina Kankerfonds. 

Danki y gratitud ta bin di su esposa Lourdes, yiunan Lou-Anne y 
Joshua, nieto Randolf, mama Chita, rumanan, y demas famia. 

Danki special ta bai na Dr. Dennert, personal di Dr. Horacio E. Oduber 
Hospitaal, Aurora Funeral Home pa su bon servicio y atencion, Robert 
Thiel y su grupo pa nan bunita canticanan, na su ruman Gina Ras-de 
Kort pa a pone su cas disponibel, amigo/a-nan, coleganan di Thiel 
Corporation y Cas Bon. Un danki hopi special na Giovanni Anthony, 
sin bo nos no lo tabata sa con pa cuminsa; Raymond Jansen, Rayon 
Briceno y Errol Pietersz, hopi danki pa boso sosten y judansa. Hopi 
danki na tur e rumanan y sobrino/a-nan pa a compana nos tur anochi. 
Danki na Sharline Jansen-Wernet, Jeanice Filiciana y Nicole 
Martines-de Kort pa nan bunita poesia/dedicacion. Na tur cu a pone 
anuncio den corant, muy en especial na Jonathan Racing, boso ta 
master! Tur persona cu a asisti na e entiero y cu nan bunita palabranan 
a juda consola nos den nos tristesa. Na Pastoor Jairo Maduro pa su 
bunita palabranan. 

Y tur cu di un of otro manera a juda, hopi pero hopi danki di curazon. 

Y alaves nos a kier a invita pa tres Santo Sacrificio di Misa na 
Misa Cristo Rey na Brazil riba e siguiente dianan: 

Diahuebs, 9 di juli 2009 pa 7:00 pm, despues di misa lo tin un rosario 
na Macuarima 160-E (cas di Gina Ras-de Kort) 



Charles Antoine Hunt 

Wants to thank ALL who helped in one way or the other and 
showed their sympathy after his passing and during the funeral. 

A special thanks to: Doctors : 

Van Leeuwen, Kelly and Ho-Kang-You Wit 
Gele Kruis, Ad Patres, W.E.B. Aruba N.V. 
Sincerely, 

The family of the late 
Charles Antoine Hunt 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


Invitacion 

Pa medio di esaki nos kier a invita tur famia, 
amigo y conoci pa un santo sacrificio di misa pa 
recorda e di tres luna di fayecimento di: 



Sra. Irene De Leon-Rijke 

y 



e fecha natalicio di: 

Sr. Mario de Leon 

diaranson 8 di Juli 2009 pa 7'or di anochi na 
Misa San Francisco na Playa 
Boso presencia ta altamente aprecia. 


Na nomber di Ed de Leon, esposa , yiunan y 
demas famia. 

Local 127 


E Tortuga y 
su Pais 

Pa: Roland W. Peterson 

E tabata un anochi scur 
Manera un ilegal el a subi tera 
El a lagami atras 
Den un casca dera 

Awor e dia a yega 
Mi mester sali 
Mi ta laga atras mi casca 

Ah . . . awor mi por hala rosea 
dushi 

Cu santo den mi wowonan 
Mi ta bai laman 

Ay . . . e awa ta frieuw 
E olanan ta grandi 
Pero mi por landa 
Mi ta bisa mi isla ayo 

Aki hopi ana 
Manera un illegal 
Mi tambe lo bolbe 

Den nochi scur 
Mi ta cana riba santo blanco 
Mi tambe ta laga atras 
Un casca yena 

Y un dia 

E tambe ta haci manera mi 
E ta bai bandona su pais 
Pero un dia e lo bolbe 
Pasobra aki su “casca” ta dera. 


25 di juni 2009 

Aunke historia 
lo wordo skirbi di nobo 
bo amor magico 

y 

bo inspiracion sin fin 
mas cu bida largo 
sigur 

ta bai keda cu nos 
Waldy Simson 
dedica na: 

Michael Joseph Jackson 
artista polifacetico 
universal 

revolushonario riba 
difrente 

tereno di arte 
naci na Merca 
dia 29 di augustus 1958 









Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Bou di alanan di Dios mi ta sigur” 

Abo ku ta biba bou di amparo di Altisimo 
Ta hospedå den sombra di Dios Omnipotente, 
Bisa “ Senor: “Mi refugio, mi forti 
mi Dios, den kende mi ta pone mi Konfiansa“ 
Salmo 91 

A fayece cristianamente: 



FRANSISCO EUSEBIO MEDINA 

*04 oct 1965 t 04 july 2009 


Na nomber di 

su mama: Aurita Medina 

su Tata : f Antonio Medina 

Rumannan: 

Eduardo Medina 

Gwendy & Alexander Henriquez 

Johnny & Mariska Medina 

Subrino y subrinanan: Johmara, Christopher, William i Johnisha 

Tanta y omonan: 

Betty Medina 
Bita Medina 
Domi y Rosa Medina 
Santiago Medina 
Veronica Tromp y famia 
Beatrix & Jim Maduro i juinan 
Angela & Joy de Cuba i juinan 
Mary & Rudsel van de Hout & Juinan 
Greta & Andres Kelly i juinan 
Christina & Tommy Ruiz i juinan 
Mientje & Bental Chow i juinan 
Freddy & Isabel Tromp i jui 
Sra.Glenda Vrolijk & Famia 

Padrinonan: 

Tommy Ruiz 
Ambrosio Kelly 

Bon Amigo: Ronny Lacle & famia 

Demas primo y primanan, famia i conocirnan ta invita na acto di 
entiero cual lo tuma lugar Diaranzon 08-07-2009, di 2’or pa 4’or 
na Misa Santa Anna na Noord y despues saliendo pa Santana 
Catolico na Noord. 

E restonan mortal ta reposa for di 2’or na Misa. 

Adres pa condolencia: seroe Janchi # 25 

7’or pa 9’or pm 

Despues di entiero nos no tin bishita di condolencia na cas. 

PATUR FIESTA. 
PAMUCHA 

YAMA 

5923523 / 5838769 







*2 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMENTO / INVITACION 


famia di: 



Alfonzo Esteban Ras 

Carinosamente jama Johnny 

kier gradici tur esnan cu a mustra nos ruman, yiu y omo 
atencion durante Johnny tawata den hospitaly cu a compana 
nos e dianan dificil durante y despues di fayecimento. 

Danki di curazon pa “Man na Obra” cu a guia y a dedica 
atencion durante su ananan na scol. 

Danki ta bai pa tur dokternan y Verpleegsteman di tercer piso 
cu a tende Johnny y famia durante e momentonan dificil. 

Un danki na tur bisinanan y conocirnan cu a compana famia 
den tristeza. 

Famia ta gradici Funeraria Aurora pa e bon servicio cu famia 
a ricibi y e bon atencion. 

Un danki pa Pastor Hercules pa un bunita lectura den Misa. 
Boso carino y sosten ta un gran Consuelo pa nos famia. 

Alabez nos ta participa cu lo bai tin un Santo sacrificio di 
Misa pa descanso di su alma : Diasabra 05 July 2009, di 
7’or pa 8’or pm na sagrado curazon na Savaneta y despues un 
lo tin Resamento na Pos Chiquito # 91A. 









Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


“Bou di alanan di Dios mi ta sigur” 

Abo ku ta biba bou di amparo di Altisimo 
Ta hospedå den sombra di Dios Omnipotente, 

Bisa “ Senor: “Mi refugio, mi forti 
mi Dios, den kende mi ta pone mi Konfiansa“ 
Salmo 91: 1.2 

Cu honda pena pero conforme cu boluntad di Dios 
nos ta anuncia cu a fayece cristianamente : 



APOLONIO DANIEL TROMP 

Mihor conoci como “Nel” 

* 10 - 04-1958 f 04 - 07-2009 

Acto di entiero lo wordo anuncia despues 

Desactiva e 'time bomb' 
adolecente 

Mama di un mucha pre-escolar a yega di puntrami con e por 
lanta un mucha muher di tal manera cu e ta minimisa e 
chensnan di rebelion adolecente despues. E'la mira 
adolecentenan den otro famia cai den abuso di droga, 
relacion sexual prematuro y otro asuntonan danino, asina ta, 
e kier a sa si tin algo cu e por haci awor pa crea un 
adolescencia mas trankilo despues. 

Mi a bise cu tempo mi tabata mucha mi mayornan a tene mi 
for di problema cu un hala di regia. Nan tabata tin regia pa 
cada mal comportacion, mescos cu mayoria di otro mayor. 
Djei, cultura ta reenforza e reglanan ey y, di un manera of 
otro, e tabata funciona basta bon. Pero awendia esaki no ta 
suficiente. 

E mundo ta diferente, y simplemente tin mucho oportunidad 
pa muchanan coi e caminda robez. 

Ainda nan mester di restriccion y limite, claro, pero nan 
mester mas cos. Nan tin mester di motivacion pa haci loke ta 
corecto, y e deseo pa hiba un bida responsabel ta bin 
principalmente di un relacion di amor y di preocupacion, crea 
durente ananan pa mayornan cu a inverti nan mes den nan 
yiunan. 

Autor Josh McDowell tin e miho manera pa ilustra esaki. E'la 
bisa: "Regia sin relacion ta conduci na rebelion". Tin un gran 
sabiduria aki. 

Mayornan mester haci un esfuerzo resoluto pa construi 
puentenan cu ta yega na nan yiunan, cuminsando hopi 
tempran, pa goza di bida como un famia, hari y conversa y 
haci cosnan cu ta pone e generacionnan crece bai na otro. 
Esey ta e miho manera cu mi conoce pa desactiva e 'time bomb' 
adolecente, prome cu e mecha worde cendi. 



Guyabastraat 4, Dakota Tel: 582 4748 







Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMENTO / INVITACION 


Sr. Juan (Kid) Tromp, yuinan, nietonan, rumannan y demas famia 
kier a gradici un y tur cu a demostra nan atencion y cu a compana nos 
durante 

enfermedad, fayecimento y entiero di nos defunto stima: 



Catrien Tromp-Henriquez 

Nos ta gradici tur esnan cu a manda flor, krans, telegram, e-mail, sms 
y esnan cu a haci yamada telefonico. Un danki special pa Sr. Albertico 
Arends y jiunan; Dario, Albert, Stanley, Leoncita, Desiree, Iraine y 
Ofelia cu tabata tey continuamente cu nos den tur momento. 

Sra. Margaritha Roza cu tur anochi tabata bin resa cu Catrien prome cu 
e bai drumi. 

Un danki na staff y personal di Clinica Posada, Dialise Centrum di Dr. 
Horacio Oduber Hospital, Dr. Kock, Dr. Garcia, Juanita, Meredith y 
Marlene y tambe na e broeder y zusternan di piso 3, pa e cuido, carino 
y pasenshi cu nan tabata tin cu Catrien. 

Na dokter di cas, Dr. Gerrit Croes. Na Sra. Maria Dirksz pa cuido na 
cas. 

Carine Maduro cu ta bin corta y drecha su cabei na cas. Na sr. Theo 
Zievinger cu a percura pa Catrien ricibi Santa Hostia na cas. Na 
Aurora Funeral Home pa nan bon servicio, dedicacion, atencion y 
carino. Tambe un danki na Lions club pa e rolstoel, na Lite Life cu 
semper a percura pa Catrien por a jega na su cita na ora, na AZV cu a 
cubri tur e gastonan di remedi y material cu Catrien tabata tin mester. 
Na amigonan di Juan, Leonardo Agustin Tromp y Vicente Henriquez 
cu a duna nan sosten durante e periodo cu Catrien tabata malo. Na E 
Wowo di Nort cu semper tabata pendiente pa e cuminda. Na Sr. Max 
Hassel pa su bunita musica durante misa. 

Alavez nos ta invita tur famia, amigo, bisiha y conocirnan pa tres 
santo sacrificio di misa: 

Diaranson 8 di juli 2009 pa 6:30 di atardi 

Diabierna 10 di juli 2009 pa 6.30 di atardi na Misa Santa 

Anna na Noord. 


Boso presencia ta altamente aprecia. 


TIPO Dl CAMBIO OFICIAL 

Valido pa 8 juli 2009 


Placa Extranhero 

Bank Papieren 

Wisselen, Cheque 
Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.52 

1.54 

1.56 

Engelse Pond Sterling 

2.83 

2.88 

2.94 

Zwitserse Frank per CHF. 100 

164.18 

164.90 

165.70 

Ned.Ant. Guiden per ANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

185.19 

186.88 188.75 

Euro perXEU. 100 

247.43 

249.69 252.19 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 


BANCO DI CARIBE 


6 Walk for Kids 2009’ 
lo tuma luga manan, 
diabuebs 

DIASABRA ultimo lo mester a tuma luga 
e gran caminata di Aruba Way Foundation, 
‘Walk for Kids 2009’, unda cu tur fondo 
recauda lo bay pa Ban Uni Man pa Cria nos 
Muchanan y Fundacion Respeta Mi. Pa 
motibo di pronostico di mal tempo Aruba Way 
Foundation no por a sigura un caminata di 
calidad y pa e motibo aki a dicidi di pospone 
e caminata. 

Aruba Way Foundation ta anuncia na pueblo 
di Aruba cu ‘Walk for Kids 2009’ lo tuma 
luga manan, diahubes 9 di juli. E caminata 
ta sali 5.30 di atardi for di edificio bieu di 
International School di Aruba den Colony. Lo 
cuminsa tuma registracion pa esunnan cu no 
a inscribi ainda for di 4.30 pm. 

Lo tin entretenimento pa mucha cuminsando 
for di 4.30 di atardi. No perde e grandioso 
caminata aki y bin yuda Aruba Way yuda nos 
muchanan di Aruba. Pa mas informacion por 
tuma contacto cu Aruba Way na 589-4646 of 
mail na arubaway@valero.com 


Grupo Hesu-Cristo ta Senjor 

Celebrando nan 
di seis lustro 

GRUPO di oracion Carismatico, Hesu- 
Cristo ta Senjor, di parokia Santa Teresita 
di Nino Hesus, na San Nicolas, ta celeb¬ 
rando nan di 30 ana di existencia. Esaki ta 
un motibo pa gradici Dios cu un Santo 
Sacrificio di Misa, cu lo tuma lugar dia 11 
di juli 2009, na Kapel Emmanuel 7:00 p.m. 
Ya ta 30 ana pasa cu e grupo aki a cuminsa 
den un barak cerca di misa di San Nicolas, 
bao guia di Pastor Simon Wilson. Durante 
e 30 ananan aki e grupo aki a conoce 
diferente miembro y guia, cu awe no t’ey 
mas. Actualmente e grupo Hesu-Cristo ta 
Senjor, ta reuni tur dialuna na misa Santa 
Teresita na San Nicolas, di 5 pa 7 pm y 
ta canta, resa y comparti Palabra di Dios. 
E ta habri pa tur hende cu ta sinti e necesidad 
di dedica nan tempo na Dios den oracion. 
E guianan di e grupo ta gradici tur miembro 
cu a sa di sostene e grupo, tambe ta yama 
danki na tur esnan cu a yega di forma parti 
di e grupo y ta recorda tur esnan cu a fayece. 
Den nomber di e miembronan di e grupo ta 
invita pueblo di Aruba en general, miembro 
di tur grupo Carismatico di Aruba, tur es¬ 
nan cu a yega di forma parti di e grupo, pa 
bini hunto cu nan y celebra e di seis lustro, 
gradiciendo Dios pa su bondad pa nos y pa 
pidi Spirito Santo sigui guia nos. Boso presen¬ 
cia lo ta altamente aprecia. Dios Bendiciona 
henter pueblo di Aruba. 

E tabata un homber cu fama internacional 

Eric van de Berg a bay laga nos 

Pa: Godfried Adem 


AMSTERDAM - Un noticia 
cu a yega serca nos manera un 
ladron den anochi cu a pone cu 
nos no por kere t’esun cu Eric 
van de Berg a bay sosega. 
Aunke cu nos tabata na altura 
cu ya pa aigun tempo caba e 
tabata malo, e noticia aki a yega 
den un forma inespera. 

Eric manera aigun di su amigo- 
nan ta yame tabata un figura 
hopi conoci. No solamente na 
Aruba, Antiyas of Hulanda, 
pero den hopi otro parti di 
mundo. E tabata goza di fama 
y respet internacional. 


Eric van de Berg a entrena 
hopi pulgista y a hibe nan na 
titulonan internacional. Entre 
nan Alex 'Ali' Blanchard, y 
Raymond Jovaal. 

Eric van de Berg a yega hopi 
aha pasa Hulanda y a logra na 
hana fama den ramo di deporte 
cu mas e ta gusta. 

Semper el a keda amistoso y 
tabata un gran cantidad di 
amistad bao di Arubiano como 
antianonan biba an Hulanda. 

Ademas di tabata un deportista 


di renombre Eric van de Berg a 
sa di yuda tambe organisa vari- 
os actividad pa su paisanonan. 
E tabata tambe miembro di 
directiva di e organisacion An- 
tiano 'CompaNanzi'. 

Despues di a perde pa aigun 
tempo for di bistå nos a bin com- 
pronde cu no tabata bayendo 
mucho bon cu su salud. 

Aigun tempo pasa nos a bin tope 
na cruzada di Dappermarkt na 
Amsterdam Oost, un sitio hopi 
gusta pe, no muchu leu for di su 
cas. Por a nota cu e curpa bay 


basta atras. 

Su senora esposa den ultimo 
temponan aki a dedica tur su 
atencion na cuido di Eric van 
de Berg. 

Ora cu e noticia aki a bira conoci 
na Hulanda hopi t’esnan cu ta 
lamenta e perdida di e homber 
aki cu den pasado a nifica hopi 
pa nos Arubiano y Antianonan 
na Hulanda. 

Su estadia riba e mundo aki 
tabata un valioso tanto pe como 
esnan cu el a yuda den nan 
desaroyo. 

Diadomingo ultimo, e buelo 


cual nos ningun no por cancela, 
a yega serca dje y e mester a bay 
laga nos. 

Na Aruba, ainda prome cu su 
morto, a despedi di su amigo- 
nan, sigur di esnan cu Flor di 
Oriente, di Pepi de Freitas, 
cu kende el a papia pa ultimo 
biaha, prome di despedi for di 
e mundo aki. 

Amigonan di Flor di Oriente y 
tur esnan cu a conoce Eric van 
de Berg, lo tene semper den nan 
recuerdo. Cu Eric van der Berg 
sosega na paz y cu bon Dios 
tumabo den su Reino. 


Economia di Aruba a debilita significantemente 



BANCO Central di Aruba (Ban- 
co Central) ta conclui den su 
boletin di e di cuater trimester 
di 2008 cu e economia di Aruba 
a debilita significantemente, 
compara cu e trimester core- 
spondiente di 2007. E indica- 
dornan principal di turismo 
a mustra caida: e cantidad di 
turista a baha cu 2.1 porciento, 
entrada for di turismo cu 1.0 
porciento, y e promedio di ocu- 
pacion di hotelnan cu 4.6 punto 
di porcentahe. Di otro banda, 
e cantidad di turista crucero a 
crece cu 4.4 porciento, apesar 
di un bahada chikito den e 
cantidad di barco cu a bishita 
Aruba. Mayoria di e sectornan 
cu no ta relata na turismo no a 
presta mihor. Practicamente tur 
categoria di exportacion y im- 
portacion di mercancia a baha 
bastante, mientras cu e indice 
di consumo di utilidad a baha 
cu 5.6 porciento. Ademas, e 
entrada di impuesto riba benta 
(BBO) a cay levemente. Di otro 
banda, e sector petrolero a 
presta bon, cual ta refleha den 
un subida di 16.8 porciento den 
e cantidad di petroleo refina. 

E Indice Parcial di Actividadnan 
Economico (PEAI) - un indica- 
dor di e variacion den e volu¬ 
men di actividadnan empre- 
sarial - a cay cu 4.8 porciento 
compara cu e di cuater trimester 
di 2007, reflehando bahada den 


produccion den mayoria di sec¬ 
tor, particularmente den esun 
di construccion y comercio, cu 
a baha cu 28.1 porciento y 11.0 
porciento respectivamente. 

Cu prijs mas abao pa awa y 
coriente y tambe prijs reduci pa 
gasolin, e presion inflacionario 
a baha den e di cuater trimester 
di 2008. E averahe di inflacion 
a base trimestral a cay notable- 
mente cu 3.9 punto di porcenta¬ 
he te na 4.4 porciento compara 
cu e di cuater trimester di 2007. 
Sinembargo, inflacion subya- 
cente (“underlying inflation”), 
cu ta refleha e cambionan den e 
nivel di prijs di componentenan 
menos esunan relata na ener¬ 
gia, a acelera di 4.4 porciento 
te na 4.8 porciento. Door di prijs 
halto den e trimester anterior 
di 2008, e promedio anual di e 
tasa di inflacion a permanece 
riba un nivel relativamente 
halto di 9.0 porciento. Mien- 
trastanto, inflacion na final di 
aha tabata negativo pa prome 
biaha desde cu ta registra e 
indicador ey (-1.9 porciento). 
E diferencia di e promedio 
anual di inflacion cu esun di 
Merca a crece for di 2.5 punto 
di porcentahe den di cuarto tri¬ 
mester di 2007 te na 5.2 punto 
di porcentahe den e trimester 
bao di reviso, resultando asina 
den mas deterioro den Aruba su 
posicion competivo compara cu 


su partner comercial principal. 
E cantidad di placa den circula- 
cion a yega na un nivel record 
di casi Afl. 3.0 biyon na final di 
e di cuater trimester di 2008. 
E causa di e crecemento aki 
tabata e entrada di EUR 86.4 
miyon (Afl. 198.9 miyon) den 
december for di e areglo di 
Plant Hotel N.V. y recursonan 
financiero di 2008 reserva pa 
restructuracion di debe manera 
acorda door di e gobiernonan di 
Hulanda y Aruba. 

E activonan total di e institu- 
cionnan financiero no-monetar- 
io (fondonan di pensioen, com- 
panianan di seguro di bida, etc.) 
a cay cu 6.3 porciento compara 
cu e trimester anterior. Como 
consequencia di e sentimento 
negativo di e mercado di Capital 
internacional den e di cuatro 
trimester, e resultado aki a ser 
causa primordialmente door di 
e perdidanan den e portofolio 
di inversion internacional di 
e institucionnn menciona. Pa 
loke ta trata e banda di pasiva, 
e provicionnan di e fondonan 
di pensioen a cay cu Afl. 69.9 
miyon. Di otro banda, e balor 
total di hipoteca pa cas a sigui 
crece, aunke na un tasa menos 
acelera. 

E transferencia di placanan di 
e benta di accionnan di Plant 
Hotel N.V. a percura pa un 
surplus financiero di gobierno 


di Afl. 187.5 miyon, compara 
cu e di cuater trimester di 2007 
den cual un deficit financiero 
di Afl. 41.1 miyon a wordo 
registra. Gastonan di gobierno 
riba base contante a subi sig¬ 
nificantemente, mientras cu 
e debenan di gobierno a baha 
te na Afl. 2,047.2 miyon (cual 
ta 42.0 porciento di Producto 
Domestico Bruto). Entradanan 
for di impuesto a cay cu 3.4 
porciento te na Afl. 232.0 miyon 
den e trimester bao reviso. 

Den e di cuater trimester di 
2008, transaccionnan cu exte- 
rior a resulta den un surplus 
total riba e balansa di pago di 
Afl. 248.6 miyon, compara cu 
un surplus di Afl. 103.6 miyon 
den e periodo corespondiente di 
2007. E causa tras di e surplus 
mas grandi aki tabata e trans¬ 


ferencia di e gobierno Hulandes 
relata na e Plant Hotel y tambe 
na e acuerdo pa cu e restructu¬ 
racion di debe. E transferencia 
aki a resulta den un surplus mas 
grandi den e cuentanan di Capi¬ 
tal y financiero, y tambe den un 
subida substancial den e reser- 
vanan oficial, cual ta refleha 
den e crecemento den e tasa di 
cobertura di importacion for di 
5.9 luna te cu 7.2 luna. E cuenta 
coriente a mustra un deficit di 
Afl. 429.7 miyon despues di a 
registra un surplus di Afl. 20.5 
miyon, den e di cuater trimester 
di 2007, cu e sector petrolero 
como e contribuidor principal 
na e deficit aki. E balor mas 
abao di e exportacion di petro¬ 
leo por wordo atribui na e caida 
skerpi den e prijs di petroleo 
riba e mercado mundial. 

Alix Geerman, candidato di MPA 


DURANTE conferencia di 
prensa MPA tabatin e honor di 
presenta Alix Geerman como 
candidato pa MPA. Alix Geer¬ 
man a nace na Haiti y a bin 
cu 13 ana Aruba. Awe e ta 
recherche na Cuerpo Policial 
di Aruba. 

Lider di partido di MPA ta splica 
cu tempo cu Alix Geerman a 
bin Aruba pa ta cu su mama y 
padrasto e tabata un mucha cu 
a yega un pais totalmente difer- 
ente. Awe e por bisa cu “Aruba 
ta su cas”. 

Lider di MPA ta conta cu Alix 
Geerman a lanta cu su famia y 
ruman na San Nicolas na unda 
el a bay scol. Despues di su 
MAVO Alix a drenta Scol di Polis 
mesora. Y desde e momento 
ey Alix a sigi desaroya su mes 
completamente. El a cuminsa 
traha straatdienst na Playa sigi 
studia y a bay na departamento 
technico y awe Alix ta recherch- 
eur y bibando na Noord. 

Alix ta casa cu Ryangela Geer- 


man-Thomas Colina y tin dos 
(2) yui muher, uno di 12 ana 
y esun mas chikito tin 6 ana di 
edad. Pero tambe nan tin un yiu 
homber di criansa di 18 ana di 
edad. Su famia ta importante 
pe.Lider di MPA ta conta cu Alix 
ta un persona cu un caracter 
hopi fuerte, cu sa kico e kier den 
bida y semper ta lucha pe. Tur 
locual Alix ta awe den su bida el 
a logra dor di su mesun esfuerzo 
ydedicacion. Alix ta un persona 
serio y cu ta para firme pa su 
desicion y su acto nan. 

Alix ta kere y ta keda kere cu 
educacion ta e yabi pa futuro. 
Educacion a duna Alix e opor- 
tunidad den bida cu e ta para na 
unda e ta awe. 

Por ultimo Alix ta un persona 
hopi humilde y semper ta habri 
pa yuda ken cu ta te camida cu 
e por. Esey Alix a demonstra 
den su bida na unda su respon- 
sabilidad y yudanza ta bay mas 
leu cu su famia directo, dor di 
habri e circulo di famia pa su 



yiu di criansa. 

Pero tambe esaki ta bisto riba 
tereno di futbol na unda Alix 
ta actualmente presidente di 
e club di futbol S.V. Trupial 
cu ta afilia na Arubaanse Vo- 


etbal Bond. E mes ta practica 
futbol, fitness y coremento cu 
ta demonstra cu deporte ta un 
parti di Alix su bida. 

MPA ta masha contento mes cu 
Alix Geerman a dicidi di afilia 


su mes na MPA pa yuda pa nos 
logra Un Comunidad Nobo na 
Unda Tur Hende Ta Conta. E 
famia di MPA ta sigur cu Alix 
Geerman lo haci un diferencia 
pa Aruba. 


AAA a honra aigun trahador di Aeropuerto 



DIA 26 di juni den VIP-Room 
di aeropuerto, director di aero¬ 
puerto Peter Steinmetz a entre- 
ga varios certificado di aprecio 
pa loke ta trata responsabilidad 
demostra door di diferente per¬ 
sona cu ta traha na Aeropuerto, 
tanto na AAA como na otro com- 
panianan na aeropuerto. 
Tabatin varios empleado di e 
companianan AAA, AGS/SATA 
(groundhandling), AHI (F&B) 
y Total Cleaning (industrial 
cleaning) cu a descubri articu- 
lonan perdi y a entrega esaki- 
nan conforme e procedura na 
Lost & Found. Ta trata di Gilbert 
Krozendijk, Shulaika Gonza- 
les, Winchelle Johnson-Emer, 
Nancy Carrion, Bedel Monsale 
Gomes y Luz Sierra 
E empleadonan Edgar Croes y 
Glenn Felida di AAA a descubri 
un violacion di regia di medio 
ambiente na parti zuid di Aero¬ 
puerto y Henry Christiaans di 
AAA a participa na un “Full 
Scale Emergency Exercise” riba 
su mes iniciativa na St Maarten. 
Rosa Jansen di AAA a yuda un 
turista paga su parkinglot ticket 


pasobra e no tabatin placa efec- 
tivo cu ne. 

Finalmente tabatin aprecio pa 
diferente empleado di e Secu- 
rity Unit di AAA cu a descubri 
obhetonan den maleta cu no 
mag wordo transporta 
Director di aeropuerto Stein¬ 
metz a entrega na tur e tra- 


hadornan menciona un carta 
di recomendacion y un regalo 
chikito pa e bon trabao cu nan 
ta eherce den nan funcion. 
Palabranan di felicitacion na tur 
esnan cu di un of otro manera 
a demostra nan interes y profe- 
sionalismo den nan trabao na 
Aeropuerto. 


Fiesta na honor di 
La Birgen del Carmen 

Na Misa Sta. Teresita 



DIA 16 di juli venidero lo celebra e Fiesta di la Birgen del 
Carmen y un nobena na su honor a cuminsa na parokia Sta. 
Teresita na San Nicolas. Grupo di Carmelita laico, CPP y pas- 
tornan di parokia di Misa Sta. Teresita di Nino Hesus ta invita 
tur devoto y parokianonan pa asisti na e novena aki na honor 
di la Birgen del Carmen cu a cuminsa dia 7 di juli y lo termina 
15 di juli, pa 5:45 di atardi. E Fiesta di la Birgen del Carmen 
ta diahuebs 16 di juli venidero y lo wordo celebra cu un Santo 
Sacrificio di Misa pa 6:30 pm na Misa Sta. Teresita. 

Henter pueblo di Aruba y devotonan di La Birgen del Carmen 
ta keda cordialmente invita pa asisti na e novena aki y celebra 
hunto cu nos parokia e Fiesta di La Birgen del Carmen. 

Aruba Reef Care Project 2009 cu otro exitoso accion di limpiesa 


Mas cu 700 voluntario a participa na e accion 



DURANTE weekend cu a pasa 
a tuma lugar pa di 16 aha con- 
secutivo e accion di limpiesa di 
Aruba Reef Care Project 2009. 
Un total di mas cu 700 bolun- 
tario a participa na e accion aki 
cu a tuma lugar na diferente 
beach y tambe den lama. E ar- 
eanan cu a wordo cubri tabata 
patras Faro California, Arashi 
Beach, Boca Catalina, Malmok, 
Hadicurari, Palm Beach, Eagle 
Beach, Mangel Halto, Baby 
Beach, Boca Grandi, Grape 
field y for di Surfside te cu 
Wilhelmina Park. Nos tin cu 
remarca cu bastante sushi a ser 
saka for di e area di Tamarijn 
Beach Resort bai direccion pa ex 
Bushiri Beach Resort. Un gran 
cantidad di participante a yuda 
haci Aruba un poco mas limpi y 
bunita. E tipo di sushi cu mas a 
ser saka ta plastic, pero tambe 
hopi boter y bleki a ser haya 
canto di caminda. E comision di 
Aruba Reef Care Project y ATA 
ta pidi cooperacion di tur hende 
pa recoge tur sushi despues di 
hasi uso di cualkier beach na 
nos isla. E ana aki tabatin un 
total di 19 diferente grupo a 
participa, E gruponan tabata 
inclui sambuyador, compania 
di watersport, grupo di Iglesia, 
gruponan ambiental, studiante- 
nan, muchanan di scol, famili- 
anan, turista y empleadonan 
di hotel. Tabata tin 19 grupo 
cu a participa. Por a nota cu e 
interes pa e campana di e ana 
aki tabata hopi grandi mes. 
Exito continuo di e proyecto aki 
ta danki na e bon cooperacion 



di diferente instancianan y 
patrocinadornan cu tur ana ta 
yuda cu e bon causa pa nos pais. 
E organisadornan ta extende un 
palabra di agradicimento na tur 
boluntario y patrocinadornan. 
Despues di e tradicional potret 
di grupo, tur boluntario a ricibi 
nan certificado di aprecio pa 
nan participacion. Durante un 
ambiente festivo, comision di 
ARCP a rifa varios premio y a 
ofrece un brindis chikito como 
muestra di aprecio na tur cu 
a participa. Aruba Reef Care 
Project ta un proyecto continuo 
y cu henter ana largo lo sigi 
conscientisa y educa ariba e 
importancia di proteccion di nos 
medio ambiente, atravez di lec- 
tura na diferente organizacion y 
tambe cu presentacion na scol. 
E comision di ARCP ta haci un 
invitacion di antemano pa par¬ 
ticipa otro aha na e 17th Aruba 
Reef Care Project 2009, cual ta 
programa pa dianan 3 y 4 di juli, 
2010. Nos ta spera cu otro aha 
nos por conta cu ainda mas hopi 
participante, kendenan a mus- 
tra un biaha mas cu Aruba su 
medio ambiente ta importante 

y cu ta responsabilidad di nos 
tur pa mantene limpi y bunita. 
Nota di redaccion: Un pabien 
na e motor tras di e pryecto aki, 
Castro Perez y tur cu a patrosina 
y/of participa na dje. Si, nos 
mester remarca cu si despues 
di 16 aha ainda e proyecto aki 
ta necesario, anto mester tin 
algo cu merece mehoracion den 
e esfuerzo di concientizacion. 
E solo hecho cu e organizador- 
nan ta spera mas participante 
voluntario otro aha, manera e 
relato ta bisa, esey kier men cu 
nan ta spera di haya MAS sushi 
otro aha. Berdad nos ta kere cu 
e strategia di concientizacion 
mester un revision. 



























